open-index/open-wikipedia-markdown huggingface dataset:
စီနာပူရပြန်လည်ထူထောင်ရေးစင်တာ

**စီနာပူရပြန်လည်ထူထောင်ရေးစင်တာ** သည် သီရိလင်္ကာနိုင်ငံ၊ မြောက်ပိုင်းဗဟိုစီရင်စု၊ ပိုလွန်နရုဝခရိုင်၊ ဝီလခန်ဒခရိုင်အစိုးရရုံးတွင် တည်ရှိသည်။ လက်ရှိအချိန်တွင် မူးယစ်ဆေးစွဲသူများနှင့် ကိုဗစ်လူနာများကို ကန်ဒကဒုစောင့်ရှောင်ရေးနှင့် ပြန်လညါထူထောင်ရေးစင်တာနှင့်အတူ စောင့်ရှောက်မှုပေးလျက်ရှိသည်။ 

စင်တာကို LTTE အဖွဲ့ဝင်ဟောင်းများ၏ အစည်းအဝေးများ ပြုလုပ်ရာတွင် အသုံးပြုသည်။ ပတ်ဝန်းကျင်ဝန်ကြီးဌာနကလည်း ပတ်ဝန်းကျင်ဆိုင်ရာထိန်းသိမ်းစောင့်ရှောက်ရေးနှင့် သက်ဆိုင်သည့်ကိစ္စများတွင် အသုံးပြုသည်။

၂၀၂၀ ခုနှစ် မတ်လတွင် စင်တာကို သီရိလင်္ကာအစိုးရက ကိုဗစ် ၁၉ ကပ်ရောဂါကာလအတွင်း နိုင်ငံခြားသားများနှင့် ခရီးသည်များကို PCR စစ်ဆေးမှုများ လုပ်ဆောင်နိုင်သည့် အဓိကကျသည့် ကွာရန်တင်းစင်တာအဖြစ် ထားရှိခဲ့သည်။ ၂၀၂၀ ခုနှစ် ဩဂုတ်လတွင် သီရိလင်္ကာအစိုးရက နိုင်ငံခြားမှ ဝင်လာသည့် ခရီးသည်များကို စင်တာ၌ ၁၄ ရက်ကြာ ကွာရန်တင်းဝင်ရန် လမ်းညွှန်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ ချတ်ကျောင်းများ
စိန့်မေရီဘုရားရှိခိုးကျောင်းတော်၊ ဂျက်ဖနာ

**စိန့်မေရီဘုရားရှိခိုးကျောင်းတော်** (;  *Śānta Mariyā Āsana Dev Mædura*) သည် သီရိလင်္ကာနိုင်ငံမြောက်ပိုင်း၊ ဂျက်ဖနာမြို့၏ ဆင်ခြေဖုံးအရပ်ဖြစ်သည့် Gurunagar တွင် တည်ရှိသည့် ရိုမန်ကတ်သလစ်ကျောင်းတော်တစ်ခု ဖြစ်သည်။

ဘုရားရှိခိုးကျောင်းတော်ကို ဒေသခံများက ပီရိယီကိုဗီ ()ဟုလည်း သိကြသည်။

## သမိုင်းကြောင်း
ဒေသခံတို့၏ အစဉ်အလာပုံပြင်များ၌ ဂျက်ဖနာဘုရင် Cankili I သည် သားဖြစ်သူအား  ဘုရင်ဂျီဘာသာသို့ ကူးပြောင်းပြီးနောက်တွင် ကျောင်းတော်နေရာတွင် သတ်ပစ်ခဲ့သည်။ မင်းသား၏ အရိုးပြာများကို သူအသတ်ခံရသည့်နေရာတွင် မြှုပ်နှံခဲ့ပြီး နောက်ပိုင်းတွင် ထိုနေရာသည် လက်ရှိကျောင်းတော်တည်ဆောက်ရာ အောက်ခံနေရာဖြစ်ခဲ့သည်။

ကျောင်းတော်တည်ဆောက်မှုကို ၁၇၈၉ ခုနှစ်တွင် စတင်ခဲ့ပြီး ၁၇၉၄ တွင် ပြီးစီးခဲ့သည်။ ကျောင်းတော်၏ ပထမဆုံးသော ဘုန်းတော်ကြီးမှာ Rev. Fr. Leonard Rebeiro ဖြစ်သည်။ ဤချတ်ကျောင်းတော်ကို ယခင်က ဂျက်ဖနာကတ်သလစ်များ၏ ဝတ်ပြုရာနေရာအဖြစ် အသုံးပြုခဲ့ကြသည့် သက်ကယ်မိုးအိမ်တစ်ခုတည်ရှိသည့်နေရာတွင် တည်ဆောက်ထားသည်။ ချတ်ကျောင်းတွင် ဝတ်ပြုဆုတောင်းပွဲများကို စုစုပေါင်းအားဖြင့် ၁၅ ကြိမ် ကျင်းပသည်။ ၁၀, ၁၁ ကြိမ်မြောက် ဝတ်ပြုသူများသည် ကျောင်းတော်အတွက် မြေနေရာကို ပေးလှူခဲ့ပြီး၊ ၁၂, ၁၃ ကြိမ်မြောက် ဝတ်ပြုသူများသည်လည်း မြေနေရာကို ပေးလှူခဲ့သည်။ ထို့အပြင် ချတ်ကျောင်းတည်ဆောက်ရန် မြေအတွက် လိုအပ်သည့်ငွေများကိုလည်း လှူဒါန်းကြသည်။

၂၀ ရာစုတွင် ချတ်ကျောင်းတစ်ခု ဖြစ်ပြီး ယခုအခါတွင် ဘုရားရှိခိုးကျောင်း ဖြစ်လာခဲ့သည်။ ဝတ်ပြုသူများအတွက် အနည်းငယ်သာ ဝင်ဆံ့ခဲ့သည်။ ၁၉၇၅ ခုနှစ် မတိုင်မီ ၁၉၃၉ ခုနှစ်တွင် ဘုရားရှိခိုးကျောင်းအသစ်တည်ဆောက်မှုကို စတင်ခဲ့သည်။ ထို့ကျောင်းအသစ်သည် ပြီးစီးခဲ့ခြင်း မရှိပေ။

## ပြင်ပလင့်များ
* 

## ကိုးကား
ကဏ္ဍ:သီရိလင်္ကာနိုင်ငံရှိ ချတ်ကျောင်းများ
သီရိကိုသာ

**သီရိကိုသာ** သည် သီရိလင်္ကာနိုင်ငံ၊ Sri Jayawardenepura Kotte, အမှတ် ၄၀၀ တွင် တည်ရှိသည့် အမျိုးသားညီညွတ်ရေးပါတီ၏ ရုံးချုပ်တည်ရှိရာအဆောက်အဦ ဖြစ်သည်။ အဆောက်အဦကို ၁၉၈၀ ခုနှစ်အစောပိုင်းတွင် ပါတီခေါင်းဆောင်ဥက္ကဋ္ဌ J.R. Jayawardene က ဖွင့်လှစ်ခဲ့သည်။ 

အမျိုးသားညီညွတ်ရေးပါတီ၏ အထွေထွေအတွင်းရေးမှူးချုပ်သည် အဆောက်အဦးရှိ တရားဝင်တာဝန်ရှိသူ ဖြစ်သည်။ အဆောက်အဦကို အလုပ်ဆိုင်ရာကော်မီတီ၊ ကုန်သွယ်ရေးအဖွဲ့၊ ကျောင်းသားများ, အမျိုးသမီးများ စသည့်တွေ့ဆုံပွဲများ စသည့် ပါတီ၏ လုပ်ငန်းဆောင်တာအားလုံးအတွက် အသုံးပြုသည်။ ထို့အပြင် နှစ်ပတ်လည်အထွေထွေတွေ့ဆုံပွဲများနှင့် ပါတီဝင်ရွေးချယ်ပွဲကိုလည်း ဤအဆောက်အဦတွင်ပင် ပြုလုပ်သည်။ သီရိကိုသာတွင် မီဒီယာနှင့် ရွေးကောက်ပွဲလုပ်ဆောင်ရေးအခန်း ပါရှိသည်။

၂၀၁၂ ခုနှစ် ခေါင်းဆောင်ရွေးချယ်ပွဲအတွင်း  ပါတီထောက်ခံသူများအကြား ရင်ဆိုင်မှုများကြောင့် အဆောက်အဦသည် ပျက်စီးခဲ့ရသည်။ ၎င်းကို ထင်ရှားသည့် ဗိသုကာတစ်ဦးဖြစ်သည့် မဟင်ဒု ကီရာတီရန်တီ (Mihindu Keertirante) က ပြန်လည်ဒီဇိုင်းရေးဆွဲခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
လွှတ်တော်ဥက္ကဋ္ဌအိမ်တော် (သီရိလင်္ကာ)

**လွှတ်တော်ဥက္ကဋ္ဌအိမ်တော်** သည် သီရိလင်္ကာပါလီမန် ဥက္ကဋ္ဌ၏ အိမ်တော်ဖြစ်သည်။ သီရိလင်္ကာနိုင်ငံ၊ သီရိ ဇယဝါဒေနပူရ- ကော့တေး ( Sri Jayawardenapura-Kotte) တွင် တည်ရှိသည်။ လက်ရှိနေအိမ်ကို ၂၀၀၀ ခုနှစ်တွင် တည်ဆောက်ခဲ့သည်။ ပါလီမန်ပရဝုဏ်၏ အနီးအနားတွင် တည်ရှိသည်။

## သမိုင်း
ပထမဆုံးလွှတ်တော်ဥက္ကဋ္ဌ Mumtaz Mahal ၏ အိမ်တော်သည် ကိုလံဘိုမြို့၏ ဆင်ခြေဖုံးနေရာတစ်ခုဖြစ်သည့် Kollupitiya တွင် တည်ရှိသည်။ ပါလီမန်သည် လက်ရှိနေရာအသစ်ဖြစ်သည့် သီရိ ဇယဝါဒေနပူရ- ကော့တေး သို့ ပြောင်းရွှေ့သွားသည့်အခါ ၎င်း၏ အိမ်တော်ကိုလည်း ပြောင်းရွှေ့ခဲ့ရသည်။ သို့သော်လည်း ဤပြောင်းရွှေ့မှုသည် နှစ် ၂၀ နီးပါး ကြာမြင့်ခဲ့သည်။

## ပြင်ပလင့်များ
* Iftar Ceremony – 2009  

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
ဖိလစ်မျဉ်းကွေး

**ဖိလစ်မျဉ်းကွေး**သည် ညီမျှခြင်းတကြောင်းသုံး စီးပွားရေးမော်ဒယ် (Economic model) တခုဖြစ်ပြီး စတင်ဖော်ထုတ်သူမှာ ဝီလျံဖိလစ်ဖြစ်သောကြောင့် ဖိလစ်မျဉ်းကွေးဟူ၍ တွင်သည်။ ၎င်းမျဉ်းကွေးသည် အလုပ်လက်မဲ့နှုန်းနှင့် လစာတိုးနှုန်းတို့ ပြောင်းပြန်အချိုးကျကြောင်း ဆိုထားသည်။ အလွယ်ဆိုသော် နိုင်ငံ့စီးပွား (Economy) တွင် အလုပ်ရသူများ၍ အလုပ်လက်မဲ့နှုန်း ကျလာလေလေ၊ လစာတိုးနှုန်း မြင့်လာလေလေ ဖြစ်သည်။ လူတိုင်းအလုပ်ရှိနေသောအခါ အရည်အချင်းရှိသူ ကျွမ်းကျင်သူကို ငွေများများပေး၍ ခေါ်ရခြင်းကြောင့်တည်း။ ဖိလစ်က အလုပ်အကိုင်နှင့် ငွေပွခြင်း (inflation) အဆက်အစပ်ကို ထည့်မပြောခဲ့ပေ။ သို့သော် သူကောက်ခဲ့သော စာရင်းများမှသည် ပေါဆင်မြူယယ်ဆန်နှင့်ရောဘတ်ဆောလိုတို့က ဖော်ယူသည်။ တပြိုင်တည်းဆိုသလိုပင် မေလတန်ဖရိုင်းမန်းနှင့်အဒ္ဒမန်ဖဲ့တို့က သီအိုရီဖွဲ့စည်းပုံရအောင် ဆင်နိုင်ခဲ့သည်။ ထိုသို့ လုပ်စဉ်ပင် ဖရိုင်းမန်းသည် ဖိလစ်ထုတ်သောသီအိုရီ၏ အဆက်အစပ်မဝင်မှုကိုလည်း အောင်အောင်မြင်မြင် တွက်ကိန်းထုတ်နိုင်ခဲ့သည်။ 

ကာလတိုအတွက်မူ အလုပ်လက်မဲ့နှုန်းနှင့် ငွေပွနှုန်းသည် အတိုးအလျော့ရှိသည်။ သို့သော် ကာလရှည်အတွက်မူ မမှန်ပေ။ ၁၉၆၇ ခုနှင့် ၁၉၆၈ ကာလတွင် ဖရိုင်းမန်းနှင့်ဖဲ့တို့က ဖိလစ်မျဉ်းကွေးကို ကာလတိုအတွက်သာသုံးနိုင်ကြောင်း၊ ရေရှည်တွင် ငွေပွမှုထိန်းသောမူဝါဒများသည် အလုပ်လက်မဲ့နှုန်းကို မကျစေကြောင်း ဖြည့်စွက်သည်။ ဖရိုင်းမန်းသည် ၁၉၇၃-၇၅ စီးပွားကြပ်ချိန်၌ အလုပ်လက်မဲ့နှုန်းရော ငွေပွနှုန်းပါ တိုးလာမည်ဟု မှန်မှန်ကန်ကန် ဟောကိန်းထုတ်နိုင်ခဲ့သည်။ ယခုအခါ ကာလရှည်အတွက်သုံးသည့် ဖိလစ်မျဉ်းကွေးကို ငွေပွနှုန်းက အလုပ်လက်မဲ့နှုန်းကို မထိခိုက်စေသော ကြားနေနှုန်းအဖြစ် ဒေါင်လိုက်မျဉ်းဆွဲ၍ သုံးကြသည်။ ၂၀၁၀ ကာလများတွင် ဖိလစ်မျဉ်းကွေးနှင့်ငွေပွခြင်းကို ခန့်မှန်းခြင်းသည် အသုံးဝင်မဝင်ကို အငြင်းအခုန်များရှိလာသည်နောက် သုံးစွဲမှုနည်းလာသည်။ မည်သို့ပင်ဆိုစေကာမူ ဗဟိုဘဏ်များ၌ ဖိလစ်မျဉ်းကွေးသည် ငွေပွခြင်းကို သိရှိခန့်မှန်းရန် အခြေခံမူဘောင်အဖြစ် ရှိနေသေးသည်။

ကဏ္ဍ:ဘောဂဗေဒ မျဉ်းကွေးများ
ရစ်မွန့်ရဲတိုက်၊ ကလုတရ

**ရစ်မွန့်ရဲတိုက်** သည် သီရိလင်္ကာနိုင်ငံ၊ ကလုတရမြို့အနီးတွင် တည်ရှိသည့် အက်ဝါဒီယန်ရဲတိုက်တစ်ခု ဖြစ်သည်။ ၁၉၀၀ နှင့် ၁၉၁၀ အကြားတွင် တည်ဆောက်ခဲ့သည်။ ဤရဲတိုက်သည် Mudaliyar Don Arthur de Silva Wijesinghe Siriwardena ၏ တည်းခိုရာအိမ်ဖြစ်ခဲ့သည်။ လက်ရှိအချိန်တွင် အဆောက်အဦကို အများပြည်သူက ပိုင်ဆိုင်လျက် ရှိပြီး ပြည်သူများအတွက် ဖွင့်လှစ်ထားရှိသည်။

ကလုတရမြို့မှ ၂ ကီလိုမီတာ (၁.၂ မိုင်) အကွာရှိ တောင်ကုန်းတစ်ခုပေါ်တွင် တည်ရှိသည်။ ၎င်းသည် ပလတိုတာရှိ ကလုဂန်ဂမြစ်နှင့် ချိတ်ဆက်နေသည်။ ကလုတရ - ပလတိုတာလမ်းဘေးရှိ ၄၂ ဧက (၁၇ ဟက်တာ) ရှိသည့် မြေပေါ်တွင် တည်ဆောက်ထားသည်။

## သမိုင်းကြောင်း
## ပြင်ပလင့်များ
* Department of Public Trustee 

## ကိုးကား
မျက်စိအထူးကုဆေးရုံ (ရန်ကုန်)

**မျက်စိအထူးကုဆေးရုံ (ရန်ကုန်)** သည် ရန်ကုန်မြို့တွင် တည်ရှိသည့် မြန်မာနိုင်ငံ၏ အကြီးဆုံးမျက်စိရောဂါကု ဆေးရုံတစ်ခု ဖြစ်သည်။ ရန်ကုန်တိုင်းဒေသကြီး၊ တာမွေမြို့နယ်၊ နတ်မောက်လမ်း၊ အမှတ် ၃၀ တွင် တည်ရှိသည်။

## သမိုင်းကြောင်း
ဆေးရုံကို ၂၀၀၀ ပြည့်နှစ်၊ မတ်လ ၂၆ ရက့်နေ့တွင် ဖွင့်လှစ်ခဲ့သည်။ ခုတင် ၁၅၀ ဆံ့ဆေးရုံဖြစ်ကာ စုစုပေါင်း ဝန်ထမ်း ၂၁၆ ဦးခန့်ဖြင့် လည်ပတ်လျက်ရှိသည်။

## ဝန်ဆောင်မှုများ
ဤဆေးရုံတွင် မျက်စိအတွင်းတိမ်ရောဂါ၊ ရေတိမ်ရောဂါ၊ မျက်စိနာရောဂါ၊ မျက်ခမ်းစပ်ရောဂါ၊ မျက်သားတက်ခြင်း ရောဂါများ၊ ထိခိုက်၍ ရရှိသည့် မျက်စိရောဂါများ၊ မွေးရာပါမျက်စိကွယ်ရောဂါများ စသည်တို့ကို ပိတ်ရက်မရှိ ကုသပေးသည်။ တစ်ပတ်လျှင် ငါးရက်နှုန်းဖြင့် တစ်ရက်လျှင် မျက်စိရောဂါရှင် အယောက် ၅၀ မှ ၈၀ အထိ ခွဲစိတ်ကုသကာ ဝန်ဆောင်မှုပေးလျက်ရှိသည်။ ထို့အပြင် ဤဆေးရုံတွင် 
စဉ်ဆက်မပြတ်ဆေးပညာသင်ကြားမှု (Continuing Medical Education) နှင့် စဉ်ဆက်မြတ်ဖွံ့ဖြိုးတိုးတက်ရေး (Continuing Professional Development) အစီအစဉ်များလည်း လုပ်ဆောင်ပေးလျက်ရှိသည်။

## ကိုးကား
ကဏ္ဍ:မြန်မာနိုင်ငံရှိ ဆေးရုံဆေးခန်းများ
ဗလိုင့်ချီနိုင်ဘူတာ

**ဗလိုင့်ချီနိုင်ဘူတာ** ), () သည် သီရိလင်္ကာနိုင်ငံအရှေ့ပိုင်း၊ ဗလိုင့်ချီနိုင်မြို့တွင် တည်ရှိသည့် ဘူတာတစ်ခု ဖြစ်သည်။ သိရိလင်္ကာမီးရထား၊ ပြည်နယ်ပိုင်ရထားလုပ်ဆောင်ရေးက ပိုင်ဆိုင်သည်။ ဘတ်တိကလိုအာလိုင်းတွင် တည်ရှိသည့်ဘူတာဖြစ်ကာ ကိုလံဘိုမြို့နှင့် ဘတ်တိကလိုအာခရိုင်ကို ချိတ်ဆက်ပေးသည်။ 

## ဝန်ဆောင်မှုများ
## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
မြတ်ကျော်သူ

**မြတ်ကျော်သူ** သည် မြန်မာအကြီးတန်းဂျာနယ်လစ်တစ်ဦး ဖြစ်သည်။ သူသည် ၂၀၁၇ ခုနှစ်တွင် Agence France-Presse Kate Webb Prize ကို မြန်မာနိုင်ငံနယ်စပ်ဒေသများတွင် ဖြစ်ပွားနေသည့် ဘာသာရေးနှင့်လူမျိုးရေးပဋိပက္ခကိစ္စများနှင့် ပတ်သက်၍ လုပ်ဆောင်မှုများအတွက် ရရှိခဲ့သည်။ သူ၏ အသက်မွေးမှုကို Unity Weekly Journal  တွင် ၂၀၁၀ ခုနှစ်တွင် စတင်ခဲ့ကာ နိုင်ငံရေးသတင်းများအပေါ် အာရုံစိုက်လုပ်ဆောင်ခဲ့သည်။ သူသည် အကြီးတန်းသတင်းထောက်နေဖြင့် ဖရွန်တီးယားမြန်မာ၊ မဇ္ဈိမနှင့် မြန်မာတိုင်း (The Myanmar Times) စသည်တို့တွင် လုပ်ကိုင်ခဲ့သည်။

## နိုင်ငံရေးလှုပ်ရှားမှုများ
၂၀၂၁ ခုနှစ် ဧပြီလ ၅ ရက်နေ့တွင် ၂၀၂၁ ခုနှစ် မြန်မာနိုင်ငံစစ်တပ်အာဏာသိမ်းမှု နောက်ဆက်တွဲအနေဖြင့် သူ့အား ပုဒ်မ ၅၀၅ (က) ဖြင့် ဖမ်းဝရမ်းထုတ်ခဲ့သည်။ အခြားသော လူသိများထင်ရှားသူများနှင့်အတူ သူ့အားလည်း အကြမ်းမဖက်အာဏာဖိဆန်ရေးလှုပ်ရှားမှု (CDM) တွင် ပါဝင်ရန် လှုံ့ဆော်မှု၊ နိုင်ငံတော်အုပ်ချုပ်ရေးအား ဖျက်ဆီးမှု၊ CRPH အား ထောက်ခံအားပေးမှု၊ အခြေားသော နိုင်ငံတော်၏ တည်ငြိမ်အေးချမ်းမှုကို နှောင့်ယှက်မှု စသည်တို့ဖြင့် ဖမ်းဆီးရန်အမိန့်ထုတ်ခြင်း ခံခဲ့ရသည်။

သို့သော် သူသည် ထိုင်းနိုင်ငံ၊ ဘန်ကောက်မြို့မှ တစ်ဆင့် ဂျာမနီသို့ လေယာဉ်ဖြင့် ထွက်ခွာထွက်ပြေးနိုင်ခဲ့သည်။ ဂျာမဏီနိုင်ငံက သူ့အား နိုင်ငံရေးခိုလှုံခွင့်ပေးရန် ငြင်းဆန်ခဲ့သဖြင့် စပိန်နိုင်ငံသို့ ထွက်ခွာခဲ့သည်။
ယခုအခါတွင် YouTube နှင့် Facebook တွင်" Mratt Channel "အမည်ဖြင့် ပြည်သူများကိုအသိပညာဗဟုသုတများ နှင့် သတင်းများကို တင်ဆက်ပေးလျက်ရှိသည်။

## ကိုးကား
ကဏ္ဍ:မြန်မာ ဂျာနယ်လစ်များ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
သွန်ဒမန်နာတံတား

**သွန်ဒမန်နာတံတား** () သည် သီရိလင်္ကာနိုင်ငံ၊ မြောက်ပိုင်းစီရင်စု၊ ဗယ်ဗတ်တိသုရိုင်မြို့တွင် တည်ရှိသည့် ဂျက်ဖနာ - ပွိုင့်ပက်ဒရိုလမ်းမကြီးပေါ်ရှိ တံတားတစ်စင်း ဖြစ်သည်။ တံတားကို ၁၉၅၃ ခုနှစ်တွင် တည်ဆောက်ခဲ့ပြီး ၁၉၈၇ ခုတွင် ဖျက်ဆီးခဲ့သည်။ ၂၀၀၄ ခုနှစ်တွင် တစ်ဖန်ပြန်လည်ကာ တည်ဆောက်ခဲ့သည်။ သွန်ဒမန်နာတံတားကို မူလက Vadamarachchi ပင်လယ်ကွေ့မှ စီးဝင်လာမည့် ပင်လယ်ရေကို တားဆီးနိုင်မည့် ရေကာတာအဖြစ်အသုံးပြုခဲ့သည်။ ၎င်းကို အနီးအနားရှိ ရွာများမှ အဓိကရေအရင်းအမြစ်အဖြစ် အသုံးပြုသည်။

ရေကာတာကို ၁၉၈၇ ခုနှစ်တွင် သီရိလင်္ကာစစ်တပ်၏ ပစ်ခတ်မှုကြောင့် ပျက်စီးခဲ့သည်။

ရေပြွန်တံတားသည် အဖျက်ဆီးမခံရမီက ရွာများသို့ ပင်လယ်ရေဝင်ရောက်မှုကို ကာကွယ်ပေးရုံသာမကပဲ မိုးရာသီ၌ ပင်လယ်ရေကြောင့် ကုန်းမြေများကို ရေလွှမ်းခြင်းကိုလည်း ကာကွယ်ပေးနိုင်သည်။

## ကိုးကား
ကဏ္ဍ:သီရိလင်္ကာနိုင်ငံရှိ တံတားများ
သမ်ပလကမမ်ဘူတာ

**သမ်ပလကမမ်ဘူတာ** သည် သီရိလင်္ကာနိုင်ငံအရှေ့ပိုင်း၊ သမ်ပလကမမ်မြို့တွင် တည်ရှိသည့် ဘူတာတစ်ခု ဖြစ်သည်။ သီရိလင်္ကာမီးရထား၊ ပြည်နယ်ပိုင်မီးရထားလုပ်ဆောင်ရေးက ပိုင်ဆိုသည်။ ထရင်ကွန်မလီးလိုင်းပေါ်ရှိ ဘူတာတစ်ခုဖြစ်ကာ ကိုလံဘိုမြို့နှင့် ထရင်ကွန်မလီးခရိုင်ကို ချိတ်ဆက်ပေးသည်။

## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
သန်ဒိကူလမ်ဘူတာ

**သန်ဒိကူလမ်ဘူတာ** ( *Tāṇṭikkuḷam toṭaruntu nilaiyam*, ) သည် သီရိလင်္ကာနိုင်ငံမြောက်ပိုင်း၊ သမ်ဒိကူလမ်မြို့တွင် တည်ရှိသည့် ဘူတာတစ်ခု ဖြစ်သည်။ သီရိလင်္ကာမီးရထား၊ ပြည်နယ်ပိုင်ရထားလုပ်ဆောင်ရေးက ပိုင်ဆိုင်သည်။ မြောက်ပိုင်းလမ်းပေါ်တွင် တည်ရှိသည့် ဘူတာတစ်ခုဖြစ်ကာ မြောက်ပိုင်းနှင့် ကိုလံဘိုမြို့ကို ချိတ်ဆက်ပေးသည်။ လူသိများသည် Yarl Devi ရထားဝန်ဆောင်မှုသည် ဤဘူတာကို ဖြတ်သန်းမောင်းနှင်သည်။ ပြည်တွင်းစစ် ဖြစ်ပွားနေသည့် ၁၉၉၀ မှ ၂၀၀၉ ခုနှစ်အတွင်း ဤဘူတာသည် အလုပ်လုပ်ဆောင်မှု မရှိပေ။ ၎င်းကို ၂၀၀၉ ခုနှစ်၊ ဇွန်လ ၆ ရက်နေ့တွင် ပြန်လည်ဖွင့်လှစ်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
စိန့်မေရီဘုရားရှိခိုးကျောင်းတော်၊ ဘတ်တိကလိုအာ

**စိန့်မေရီဘုရားရှိခိုးကျောင်းတော်၊ ဘတ်တိကလိုအာ** (;  *Śānta Mariyā Āsana Dev Mædura*)  သည် သီရိလင်္ကာနိုင်ငံ၊ ပုလိုယန်သုဗုကျွန်းရှိ ဘတ်တိကလိုအာမြို့တွင် တည်ရှိသည့် ရိုမန်ကတ်သလစ်ကျောင်းတော်တစ်ခု ဖြစ်သည်။ ဘတ်တိကလိုအာမြို့၏ နယ်မြေအမှတ်အသားဖြစ်ကာ ကတ်သလစ်ကျောင်းတော်သမိုင်း၏ အမှတ်အသားတစ်ခုလည်း ဖြစ်သည်။ ၎င်းကို ၁၈၀၈ ခုနှစ်တွင် Paschal Mudaliyar ပထမဆုံးတည်ဆောက်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ ချတ်ကျောင်းများ
စိန့်မေရီဘုရားရှိခိုးကျောင်းတော်၊ ဂယ်လီ

**မြင့်မြတ်သည့် ရိုစရီဘုရင်မ စိန့်မေရီဘုရားရှိခိုးကျောင်းတော်** သည် သီရိလင်္ကာနိုင်ငံ၊ ဂယ်လီမြို့တွင်တည်ရှိသည့် ရိုမန်ကတ်သလစ်ဘုရားရှိခိုးချတ်ကျောင်းတော်တစ်ခု ဖြစ်သည်။ ဂယ်လီမြို့၏ မြို့အမှတ်အသားတစ်ခု ဖြစ်သည်။ ကျောင်းတော်ကို ဂျီးဆပ်လူမှုအဖွဲ့အစည်းကို ၁၉ ရာစုနောက်ပိုင်းတွင် တည်ဆောက်ခဲ့သည်။ ပထမဆုံးသော ဂိုဏ်းအုပ်မှာ ဘယ်ဂျီယံဘာသာရေးဂိုဏ်းဝင် ဂျိုးဆက်ဗန်ရိ ဖြစ်သည်။

သီရိလင်္ကာနိုင်ငံတောင်ပိုင်း ကတ်သလစ်ဘာသာဝင်တို့၏ ဂယ်လီဂိုဏ်းအုပ်အောက်ရှိ အရေးပါသည့် ကျောင်းတော်တစ်ခု ဖြစ်သည်။ ဤကျောင်းတော်သည် ဘုရားသခင်၏ မယ်တော်မေရီကို ရည်စူးကာ တည်ဆောက်ထားသည်။
## ပြင်ပလင့်များ
* 
* Diocese of Galle

## ကိုးကား
ကဏ္ဍ:သီရိလင်္ကာနိုင်ငံရှိ ချတ်ကျောင်းများ
စိန့်မေရီဘုရားရှိခိုးကျောင်းတော်၊ ဘဒ်ဒူလာ

**စိန့်မေရီဘုရားရှိခိုးကျောင်းတော်၊ ဘဒ်ဒူလာ** သည် သီရိလင်္ကာနိုင်ငံ၊ ဘဒ်ဒူလာမြို့တွင် တည်ရှိသည့် ကျောင်းတော်တစ်ခု ဖြစ်သည်။ ကျောင်းတော်ကို ၁၈၈၁ ခုနှစ်၊ စက်တင်ဘာလ ၁၃ ရက်နေ့တွင် တည်ထောင်ခဲ့သည်။ နှစ်ပတ်လည် ပွဲတော်ကို အောက်တိုဘာလ၏ ဒုတိယမြောက် တနင်္ဂနွေနေ့တွင် ကျင်းပသည်။ လက်ရှိချတ်ကျောင်းတော်ကို ၁၉၅၀ခုနှစ်တွင် Rev. Fr. Peter Farina က တည်ဆောက်ခဲ့သည်။

စိန့်မေရီဘုရားရှိခိုးကျောင်းတော်ပုံကို ခရစ်စမတ်စာတံဆိပ်ခေါင်းတွင် အသုံးပြုပြီး ၎င်းကို သီရိလင်္ကာအစိုးရက ၂၀၀၉ ခုနှစ်တွင် ထုတ်ဝေခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ ချတ်ကျောင်းများ
စိန့်စီဘစတီယန်ဘုရားရှိခိုးကျောင်းတော်၊ မန်နာ

**စိန့်စီဘစတီယန်ဘုရားရှိခိုးကျောင်းတော်** သည် သီရိလင်္ကာနိုင်ငံ၊ မန်နာမြို့တွင် တည်ရှိသည့် ရိုမန်ကတ်သလစ်ဂိုဏ်း၏ ဘုရားရှိခိုးကျောင်းတစ်ခု ဖြစ်သည်။

## ကိုးကား
ကဏ္ဍ:သီရိလင်္ကာနိုင်ငံရှိ ချတ်ကျောင်းများ
တဲလစ်ပလိုင်ဆေးရုံ

**တဲလစ်ပလိုင်ဆေးရုံ** သည် သီရိလင်္ကာနိုင်ငံ၊ တဲလစ်ပလိုင်မြို့တွင် တည်ရှိသည့် အစိုးရဆေးရုံတစ်ခု ဖြစ်သည်။ ဆေးရုံကို ဂျက်ဖနာမြို့၊ စီရင်စုအစိုးရကက ထိန်းချုပ်ထားသည်။ ဤဆေးရုံကို တဲလစ်ပလိုင်အခြေစိုက်ဆေးရုံ သို့မဟုတ် တဲလစ်ပလိုင်ခရိုင်ဆေးရုံ ဟုလည်း ခေါ်ကြသည်။

အထွေထွေရောဂါကုဆေးရုံတစ်ခုအနေဖြင့် အမျိုးမျိုးသော ရောဂါဝန်ဆောင်မှုများဖြစ်သည့် diabetic, dentistry, family planning, obstetrics (ante-natal), oncology, paediatrics, psychiatry and tuberculosis စသည်တို့ကို ကုသေပေးလျက်ရှိသည်။ ဆေးရုံတွင် အရေးပေါ်ဌာနတစ်ခု၊ ဇီဝကမ္မကုထုံးယူနစ်တစ်ခုနှင့် ရောဂါဗေဒဆိုင်ရာဓာတ်ခွဲခန်းတစ်ခု စသည်တို့ ပါဝင်သည်။

၂၀၁၀ ခုနှစ်တွင် ဆေးရုံ၌ အတွင်းလူနာ ၇၂၀၁  ဦး၊ အပြင်လူနာအဖြစ် ၅၇၂၀၂ ဦး၊ ဆေးလာရောက်ပြသသူအဖြစ် ၃၆၆၁၃ ဦး ရှိသည်။

## ပြင်ပလင့်များ
* Base Hospital Tellippalai, Jaffna Regional Directorate of Health Services 

## ကိုးကား
ကဏ္ဍ:သီရိလင်္ကာနိုင်ငံရှိ ဆေးရုံများ
သမ်ဘိလုဗီသီရိသီဝလင်္ဂပိလယာကျောင်းတော်

**သမ်ဘိလုဗီသီရိသီဝလင်္ဂပိလယာကျောင်းတော်** () သည် သီရိလင်္ကာနိုင်ငံ၊ အရှေ့စီရင်စု၊ အမ်ပါရာခရိုင်တွင် တည်ရှိသည့် အထင်ရှားဆုံးဟိန္ဒူကျောင်းတော်တစ်ခု ဖြစ်သည်။

## ကိုးကား
ကဏ္ဍ:သီရိလင်္ကာနိုင်ငံရှိ ဟိန္ဒူကျောင်းတော်များ
စုချာရိသ

**စုချာရိသ** သည် သီရိလင်္ကာသမ္မဟောင်း Ranasinghe Premadasa ၏ နေအိမ်ဖြစ်သည်။ သူ၏ သီရိစုချာရိသာလှုပ်ရှားမှု၏ ရုံးချုပ်လည်း ဖြစ်သည်။ Premadasa သည် သမ္မတအဖြစ် ရွေးချယ်ခံရပြီးနောက်တွင်ပင် ဤအိမ်၌ နေခဲ့သည်။ ကိုလံဘိုမြို့ရှိ သမ္မတအိမ်တော်ကိုမူ တရားဝင်လုပ်ငန်းဆောင်တာများအတွက်သာ အသုံးပြုခဲ့သည်။

၁၉၈၉ ခုနှစ်တွင် Premadasa သည်  ငြိမ်းချမ်းရေးစကားဝိုင်းအတွက် စုချာရိသသို့ LTTE ခေါင်းဆောင်များကို ဖိတ်ကြားခဲ့သည်။ သူသေဆုံးပြီးနောက်တွင် ထိုအိမ်ကို စုချာရိသခန်းမနှင့် စုချာရိသပြည်သူ့ဝန်ဆောင်မှုစာကြည့်တိုက် စသည်တို့ပါဝင်သည့် လူမှုရေးဝန်ဆောင်မှုစင်တာအဖြစ်သို့ ပြောင်းလဲခဲ့သည်။ 

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
တဲလစ်ပလိုင်ဘူတာ

**တဲလစ်ပလိုင်ဘူတာ** ( *Tellippaḻai toṭaruntu nilaiyam*) သည် သီရိလင်္ကာနိုင်ငံမြောက်ပိုင်း၊ တဲလစ်ပလိုင်မြို့တွင် တည်ရှိသည့် ဘူတာတစ်ခု ဖြစ်သည်။ သီရိလင်္ကာမီးရထား၊ ပြည်နယ်ပိုင်ရထားလုပ်ဆောင်ရေးက ပိုင်ဆိုင်သည်။ မြောက်ပိုင်းလမ်းပေါ်တွင် တည်ရှိသည့်ဘူတာတစ်ခုဖြစ်ပြီး မြောက်ပိုင်းနှင့် ကိုလံဘိုမြို့ကို ချိတ်ဆက်ပေးသည်။ ပြည်တွင်းစစ်ဖြစ်ပွားနေသဖြင့် ၁၉၉၀ မှ ၂၀၁၅ အကြားတွင် အလုပ်လုပ်ဆောင်မှု မရှိပေ။ မြောက်ပိုင်းလမ်းပေါ်ရှိ ဂျက်ဖနာဘူနာနှင့် ကန်ကီစန်သုရိုင်ဘူတာအကြားလမ်းပိုင်းကို ၂၀၁၅ ခုနှစ်၊ ဇန်နဝါရီလ ၂ ရက်နေ့တွင် ပြန်လည်ဖွင့်လှစ်ပေးခဲ့သည်။

## ဝန်ဆောင်မှုများ
ဤဘူတာမှ အောက်ပါရထားဝန်ဆောင်မှုခရီးစဉ်များကို ပြေးဆွဲပေးလျက်ရှိသည်။

## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
မုန်တိုင်းအိမ်

**မုန်တိုင်းအိမ်** သည် သီရိလင်္ကာနိုင်ငံ၊ ကိုလံဘိုမြို့တွင် တည်ရှိသည့် ဘန်ဂလိုအိမ်ကြီးတစ်လုံး ဖြစ်သည်။ ၎င်းကို ကိုလံဘိုရေကူးကလပ်က ပိုင်ဆိုင်သည်။ ၁၄၂ဂယ်လီလမ်း, ကိုလံဘို-၀၃ တွင် တည်ရှိသည်။

## ပြင်ပလင့်များ
*Colombo Swimming Club website

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
ဘလပိတိယနည်းပညာကောလိပ်

**ဘလပိတိယနည်းပညာကောလိပ်** သည် သီရိလင်္ကာနိုင်ငံ၊ ဂယ်လီခရိုင်၊ ဘလပတိယမြို့တွင် တည်ရှိသည့် ကောလိပ်တစ်ခု ဖြစ်သည်။ ၁၉၈၂ တွင် တည်ထောင်ခဲ့သည်။ ကောလိပ်ကို နည်းပညာပညာရေးနှင့် လေ့ကျင့်ရေးဌာနက ထိန်းချုပ်ထားသည်။

## တိုးချဲ့မှု
၂၀၀၇ ခုနှစ်တွင် Hilfswerk Austria သည် ကောလိပ်သို့ လိုအပ်သည့်ပစ္စည်များ အပြည့်အစုံတပ်ဆင်ထားသည့် အဆောက်အဦတစ်ခုကို လှူဒါန်းခဲ့သည်။ ၎င်းအဆောက်အဦတွင် စာကြည့်တိုက်နှစ်ခုနှင့် ကွန်ပျူတာဓာတ်ခွဲခန်းတစ်ခု ပါဝင်သည်။ ကုန်ကျစရိတ် ရူပီ သန်း ၂၀ ရှိခဲ့သည်။ ဆိုလာစွမ်းအင်ထောက်ပံ့ထားသည့် လျှပ်စစ်နှင့် ကွန်ပျူတာဓာတ်ခွဲခန်းကို ၂၀၁၁ ခုနှစ်၊ ဇူလိုင်လ ၂၉ ရက်နေ့တွင် ဖွင့်လှစ်ခဲ့သည်။ ၎င်းပရောဂျက်ကို ကိုရီးယားအပြည်ပြည်ဆိုင်ရာပူးပေါင်းဆောင်ရွက်ရေးအေဂျင်စီက ဒီဇိုင်းဆွဲခြင်း၊ စီမံမှုများ လုပ်ဆောင်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ ကောလိပ်များ
သီရိမုသုဗိနဂါကိုဗီ

**သီရိမုသုဗိနဂါကိုဗီ** သည် သီရိလင်္ကာနိုင်ငံ၊ အရိယလိုင်မြို့တွင် တည်ရှိသည့် ဟိန္ဒူကျောင်းတော်တစ်ခုဖြစ်သည်။ ထိုဒေသတွင် သက်တမ်းအကြာဆုံး ကျောင်းတော်တစ်ခု ဖြစ်သည်။ ကျောင်းတော်၌ ဝတ်ပြုမှု တစ်နေ့လျှင် သုံးကြိမ်ရှိသည်။ ထိန်းသိမ်းရေးကော်မတီတွင် အဖွဲ့ဝင် ၁၁ ဦး ပါဝင်ပြီး သုံးနှစ် ၁ ကြိမ်ရွေးချယ်သည်။ ဤကျောင်းတော်ကို ဟိန္ဒူယဉ်ကျေးမှုဝန်ကြီးဌာန၏ မှတ်ပုံတင်အမှတ် HA/5/JA/1438  ဖြင့် ၂၀၁၂ ခုနှစ်၊ ဧပြီလ ၂ ရက်နေ့တွင် မှတ်ပုံတင်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ ဟိန္ဒူကျောင်းတော်များ
စိန့်လုကောလိပ်၊ ရတ်နာပူရ

**စိန့်လုကောလိပ်၊ ရတ်နာပူရ** သည် သီရိလင်္ကာနိုင်ငံ၊ ဆဘရဂမုဝစီရင်စု၊ ရတ်နာပူရမြို့တွင် တည်ရှိသည်။ သီရိလင်္ကာ၏ သက်တမ်းအကြာမြင့်ဆုံးကျောင်းတစ်ခု ဖြစ်သည်။

## သမိုင်း
စိန့်လုကောလိပ်သည် သီရိလင်္ကာရှိ သက်တမ်းအကြာမြင့်ဆုံး ကျောင်းတစ်ခု ဖြစ်သည်။ သမိုင်းကြောင်းအားဖြင့် ၁၆၅ နှစ်ကျော် သက်တမ်းရှိသည်။ ၁၈၄၈ ခုနှစ်တွင် တည်ထောင်ခဲ့ပြီး စိန့်လုချတ်ကျောင်းတော်နှင့် နီးကပ်သည်။ ရတ်နာပူရမြို့၏ အချက်အချာနေရာတွင် တည်ရှိသည်။ 

## ကောလိပ်ဆောင်ပုဒ်
"Vincit veritas", which means "truth conquers" in Latin.

## ကိုးကား
ကဏ္ဍ:သီရိလင်္ကာနိုင်ငံရှိ ကောလိပ်များ
စိန့်သောမတ်ဘုရားရှိခိုးကျောင်းတော်၊ ဗဒ်ဒုကော့ဒိုင်

**စိန့်သောမတ်ဘုရားရှိခိုးကျောင်းတော်** သည် သီရိလင်္ကာနိုင်ငံ၊ ဗဒ်ဒုကော့ဒိုင်မြို့တွင် တည်ရှိသည့် တောင်အိန္ဒိယ၏ ဂျက်ဖနာချတ်ကျောင်းတော်၏ ကျောင်းတော်တစ်ခု ဖြစ်သည်။

## သမိုင်းကြောင်း
ပေါ်တူဂီဘရင်ဂျီဘာသာဝင်တို့သည် ဗဒ်ဒုကော့ဒိုင်တွင် ၁၆၆၀ ခုနှစ်၌ ကတ်သလစ်ချတ်ကျောင်းတစ်ခုကို တည်ဆောက်ခဲ့သည်။ ထိုကျောင်းကို နောက်ပိုင်း အမေရိကန်သီရိလင်္ကာသာသနာပြုများသို့ လက်လွှဲပြောင်း မယူမီအချိန်တွင် ဒတ်တို့သည် လွှဲပြောင်းယူခဲ့ကာ ပြုပြင်ခဲ့သည်။ ၁၉၀၄ ခုနှစ် မေလတွင် သီရိလင်္ကာပေါင်းစည်းရေးကောင်စီ (CCC) သည် အမေရိကန်ချတ်သာသနာပြုကျောင်းများကို အုပ်ချုပ်ရန် စတင်ခဲ့သည်။ CCC သည် Travancore ရှိ အမေရိကန်မဒုရသာသနာပြုနှင့် လန်ဒန်သာသနာပြု အဖွဲ့များနှင့်အတူ ၁၉၀၅ ခုနှစ်တွင် သီရိလင်္ကာနှင့် တောင်အိန္ဒိယ ညီညွတ်သည့်ချတ်ကျောင်းများ ပေါ်ထွန်းလာအောင် လုပ်ဆောင်ခဲ့သည်။  

၂၀၁၁ ခုနှစ် ဒီဇင်ဘာလတွင် ဤဘုရားရှိခိုးကျောင်းတော်ကို ထိန်းသိမ်းစောင့်ရှောက်ရမည့်ရှေးဟောင်းသုတေသနနယ်မြေတစ်ခု အဖြစ် ကြေညာခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ ချတ်ကျောင်းများ
မန္တလေးတိုင်းဒေသကြီး စီမံအုပ်ချုပ်ရေးကောင်စီ

**မန္တလေးတိုင်းဒေသကြီးစီမံအုပ်ချုပ်ရေးကောင်စီ** ()သည် အာဏာသိမ်းစစ်ကောင်စီ၏ မန္တလေးတိုင်းဒေသကြီးနှင့်ဆိုင်သော ကောင်စီအခွဲဖြစ်သည်။ ယခင် မန္တလေးတိုင်းဒေသကြီးအစိုးရအဖွဲ့နေရာတွင် အစားထိုးထားခြင်းဖြစ်သည်။ ကောင်စီတွင် ဥက္ကဋ္ဌနှင့် အဖွဲ့ဝင် ၃ဦးပါဝင်ကာ တိုင်းဒေသကြီးဝန်ကြီးချုပ်၊ တိုင်းဒေသကြီးဝန်ကြီးများနှင့် အလားတူ အခွင့်အာဏာ ရရှိထားသူများဖြစ်သည်။ တိုင်းအစိုးရအဖွဲ့ရုံးကို တိုင်းစီမံအုပ်ချုပ်ရေးရုံးအဖြစ် ပြောင်းကာ အသုံးပြုခဲ့သည်။၂၀၂၁ခုနှစ် ဩဂုတ်လ (၁)ရက်​နေ့တွင် အိမ်​စောင့်အစိုးရဖွဲ့စည်းခြင်းနှင့်အတူ တိုင်း​ဒေသကြီးအစိုးရအဖွဲ့အဖြစ် ပြန်လည်ဖွဲ့စည်းခဲ့သည်။

## ကောင်စီဝင်များ 
* ဦးမောင်ကို -ဥက္ကဋ္ဌ
*ဗိုလ်မှူးကြီး ကျော်ကျော်မင်း - ကောင်စီဝင်(၁)
*ဦးမျိုးအောင် - ကောင်စီဝင် (၂)
*ဦးသိန်းဌေး - ကောင်စီဝင် (၃)
## ကိုးကား
ကဏ္ဍ:မန္တလေးတိုင်းဒေသကြီး
ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ
ကဏ္ဍ:မြန်မာနိုင်ငံ၏ ပြည်နယ်နှင့်တိုင်းဒေသကြီး အစိုးရအဖွဲ့များ
ကြယ်ခံတပ်၊ မတရာ

**ကြယ်ခံတပ်** ( *Mathara Tharaka Kotuwa*; )သည် သီရိလင်္ကာနိုင်ငံ၊ မတရမြို့တွင် တည်ရှိသည့် ခံတပ်တစ်ခု ဖြစ်သည်။ နိဝလမြစ်၏ အရှေ့ဘက်မြစ်ကမ်းတွင် တည်ရှိသည်။ ဤခံတပ်၏ ဂိတ်သည် မတရခံတပ်မှ ၃၅၀ မီတာခန့် (၁၁၅၀ ပေ) အကွာတွင် တည်ရှိသည်။ ၎င်းကို ၁၇၆၅ ခုနှစ်တွင် ဒတ်တို့က တည်ဆောက်ခဲ့သည်။ ၎င်းကို မူလက Redoute Van Eck ဟု ခေါ်ခဲ့ကြသည်။

## သမိုင်း
၁၆၄၀ ခုနှစ်တွင် ဒတ်ချ်တို့သည် မတရာတွင် အဓိကခံတပ်ကို တည်ဆောက်ခဲ့သည်။ သို့သော် ၎င်းခံတပ်သည် ကုန်းမြေပေါ်မှ တိုက်ခိုက်မှုများကြောင့် ထိခိုက်မှုများ ရှိခဲ့သည်။ ၁၇၆၂ ခုနှစ်တွင် Singhalese စစ်တပ်များသည် Kandyan မင်းနိုင်ငံကို တိုက်ခိုက်ကာ ခံတပ်ကို ထိန်းချုပ်ခဲ့သည်။ ၁၇၆၃ တွင် ဒတ်ချ်တို့သည် ခံတပ်ကို ပြန်ရခဲ့သည်။ ထို့နှစ်တွင်ပင် နိဝလမြစ်၏ အရှေ့ဘက်ကမ်းခြေတွင် နောက်ထပ်သေးငယ်သည့်ခံတပ်အသေးတစ်ခုကို စတင်တည်ဆောက်ခဲ့သည်။ မြစ်မှတစ်ဆင့် အဓိကခံတပ်ကို တိုက်ခိုက်မှုရန်မှ ကာကွယ်နိုင်ရန် ဖြစ်သည်။ ကြယ်ခံတပ်၏ ပုံစံသည် အနားခြောက်ဖက်ပါရှိကာ တမူထူးခြားသည်။ အရပ်မျက်နှာအားလုံးမှ ချည်းကပ်လာမည့် ရန်သူများကို တိုက်ခိုက်ရန် ကြီးမားသည့် အမြောက် ၁၂ ခုစာ နေရာထားရှိသည်။ အပြင်ဘက်နံရံသည် ခန့်မှန်းခြေ အကျယ် ၇.၅ မီတာ (၂၅ ပေ) သည်။ ပတ်လည်မှ ၆ မီတာ (၂၀ ပေ) အကျယ်၊ ၃.၁ မီတာ (၁၀ ပေ) နက်သည့် ကျုံးက ဝန်းရံထားသည်။ ခံကတုတ်နံရံများသည် မာကျောသည့်ကျောက်တုံး၊ သန္တာကျောက်များဖြင့် ပြုလုပ်ထားသည်။ ၎င်းသည် ၁၄ ပေ (၄.၃ မီတာ) အကျယ်ရှိသည်။ ခံတပ်ကို လုံလောက်သည့် လက်နက်ခဲယမ်းများ၊ စားနက်ရိက္ခာများနှင့် အစောင့်တပ်သားများနေနိုင်ရန် အခန်းလည်း ပါရှိသည်။ ထို့အပြင် အချုပ်ခန်းနှစ်ခု၊ ခံတပ်၏ အလယ်တွင် ၂.၇၅ မီတာ (၉ပေ) အချင်းရှိသည့် ရေတွင်းတစ်ခုရှိသည်။ ရေသွယ်စနစ်တွင် အတွင်းပိုင်းနှင့် မုတ်သုံမိုးရေများကို ကျုံးအတွင်းသို့ စီးဆင်းစေသည်။ တည်ဆောက်ခဲ့သည့် ခုနှစ် ၁၇၆၅ စာသားကို အဓိကဂိတ်ပေါက်တွင် ဒတ်ချ်အရှေ့အိန္ဒိယကုမ္ပဏီဟူသည့် စာနှင့်အတူ ရေးထိုးထားသည်။

## ရုပ်ပုံများ

File:Dutch Star Fort, Matara 0689.jpg | Entrance gate
File:Dutch Star Fort, Matara 0691.jpg | Moat
File:Dutch Star Fort, Matara 0697.jpg | From across the moat

## ကိုးကား
ကဏ္ဍ:သီရိလင်္ကာနိုင်ငံရှိ ခံတပ်များ
ပွိုင့်ပက်ဒရိုမီးပြတိုက်

**ပွိုင့်ပက်ဒရိုမီးပြတိုက်** သည် သီရိလင်္ကာနိုင်ငံမြောက်ပိုင်း၊ ပွိုင့်ပက်ဒရိုမြို့တွင် တည်ရှိသည့် မီးပြတိုက်တစ်ခု ဖြစ်သည်။ ၁၉၁၆ ခုနှစ်တွင် တည်ဆောက်ခဲ့သည်။ အမြင့် ၃၂ မီတာ (၁၀၅ ပေ) အဖြူရောင်မီးပြတိုက်ဖြစ်ပြီး အဝိုင်းပုံစံအင်္ဂတေတာဝါ ဖြစ်သည်။ အလင်းရောင်မီးနှင့် အခန်းများ ပါဝင်သည်။ သီရိလင်္ကာရေတပ်၏ ကြီးမားသည့် ဆက်သွယ်ရေးတာဝါတိုင်သည် ဤမီးပြတိုက်ကို ပုပြက်သွားစေခဲ့သည်။ 

## ပြင်ပလင့်များ
* Sri Lanka Ports Authority 
* Lighthouses of Sri Lanka

## ကိုးကား
ကဏ္ဍ:သီရိလင်္ကာနိုင်ငံရှိ မီးပြတိုက်များ
မြန်မာနိုင်ငံရှိ အမြင့်ဆုံးအဆောက်အအုံများ စာရင်း

in Bagan— the country's tallest structure by architectural height for nearly nine centuries ( 1057–1954) and tallest by pinnacle height at least until 1775]]

အောက်ပါစာရင်းသည် မြန်မာနိုင်ငံရှိ အမြင့်ဆုံးအဆောက်အဦများစာရင်း ဖြစ်သည်။ ဤဆောင်းပါးတွင် အပိုင်းနှစ်ခု ပါဝင်သည်။ ပထမစာရင်းတစ်ခုမှာ ၉၀ မီတာ (၂၉၅ ပေ) ထက် မြင့်သည့် အဆောက်အဦများနှင့် အခြားစာရင်းတွင် ၆၀ မီတာ (၁၉၇ ပေ) အထက် စာရင်း ဖြစ်သည်။ စာရင်းသည် လွတ်လပ်သည့်အချက်အလက်များမှ ရယူထားခြင်းဖြစ်ပြီး မပြည့်စုံမှုများ ရှိနေနိုင်သည်။

မြန်မာနိုင်ငံ၏ အမြင့်ဆုံးအဆောက်အဦများတွင် စေတီများနှင့် ဘုရားများ ပါဝင်သည်။ မီတာ ၁၀၀ (၃၂၈ ပေ) အမြင့်ရှိသည့် ဘုရားများကို ၁၁ ရာစုခေတ်ကတည်းက ပုဂံတွင် တည်ဆောက်ခဲ့သည့် လက်ရာဖြစ်သည့်  ရွှေဆံတော်ဘုရားတွင် မြင်တွေ့နိုင်သည်။ ၁၃၄ မီတာ (၄၄၀ ပေ) ရှိသည့် ကျောက်ဆည်မြို့နယ်ရှိ ရဲရွာရေလှောင်တမံသည် လက်ရှိအချိန်တွင် နိုင်ငံ၌ အမြင့်ဆုံး အဆောက်အဦအဖြစ် တည်ရှိနေသည်။

## အမြင့်ဆုံး အဆောက်အအုံများ
## အဆောက်အအုံ၊ ရွက်တိုင်၊ တာဝါ မဟုတ်သည့် အမြင့်ဆုံးအဆောက်အအုံများ
## အမြင့်ဆုံးအဆောက်အဦများ၏ အချိတ်မှတ်တမ်း
### ဗိသုကာဆိုင်ရာအမြင့်အလိုက်
### အထွတ်အထိပ်၏ အမြင့်အလိုက်
## စာပေများ
## ကိုးကား
ကဏ္ဍ:မြန်မာနိုင်ငံရှိ အဆောက်အအုံများ
အမြင့်ဆုံးရုပ်တုများစာရင်း
ဆရာဝက်သီမဒိရာယ

**ဆရာဝက်သီမဒိရာယ** သည် သီရိလင်္ကာနိုင်ငံ၊ ကိုလံဘိုမြို့ရှိ ဆင်ခြေဖုံးအရပ်တစ်ခုဖြစ်သည့် စင်နမွန်ဥယျာဉ်တွင် တည်ရှိသည့် အနောက်ပိုင်းစီရင်စုကောင်စီ၏ မူလရုံးအဆောက်အဦပရဝုဏ်ဖြစ်သည်။ ၁၉၁၃ ခုနှစ်တွင် တည်ဆောက်ခဲ့သည်။ ဤအဆောက်အဦကို များသောအားဖြင့် ကိုလံဘိုမြို့ခံမဟုတ်သည့် ပါလီမန်အဖွဲ့ဝင်များ၏ တည်းခိုရာနေရာအဖြစ် အသုံးပြုကြသည်။ 

## ပြင်ပလင့်များ
* Western Province Provincial Council 
* Parliament of Sri Lanka

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
စိန့်မတ်သီယာချတ်ကျောင်းတော်၊ လက်ရှာပသီယာ

**စိန့်မတ်သီယာချတ်ကျောင်းတော်** သည် သီရိလင်္ကာနိုင်ငံ၊ မိုရတုဝမြို့တွင် တည်ရှိသည့် ချတ်ကျောင်းတော်တစ်ခု ဖြစ်သည်။ ချတ်ကျောင်းတော်သည် လက်ရှာပသီယာတွင် တည်ရှိသည်။ ကိုလံဘို - ဂယ်လီ(A2)လမ်းမပေါ်ရှိ ဆွိုင်းစပူရလမ်းဆုံမှ ခန့်မှန်းခြေ ၁.၁ ကီလိုမီတာ (၀.၆၈ မိုင်) အကွာတွင် တည်ရှိသည်။ ဤကျောင်းတော်ကို ၁၈၇၆ ခုနှစ်၊ ဖေဖော်ဝါရီလ ၂၄ ရက် (စိန့်မတ်သီယာနေ့) တွင် ကိုလံဘို၏ လေးယောက်မြောက် ဂိုဏ်းအုပ် Rt. Revd. Dr. Reginald Stephen Copleston က သွတ်သွင်းခဲ့သည်။

## သမိုင်း
လက်ရှာပသီယာရှိ ပထမဆုံးသော ချတ်စာသင်ကျောင်းကို ၁၈၄၉ ခုနှစ်တွင် ဖွင့်လှစ်ခဲ့သည်။ ကျောင်းအဆောက်အဦကို တနင်္ဂနွေနေ့များတွင် ချတ်ကျောင်းလုပ်ငန်းဆောင်တာများအတွက် လုပ်ဆောင်ရန် အသုံးပြုခဲ့သည်။ ၁၈၆၁ ခုနှစ်တွင် Abraham Mendis  သည် ကိုလိုနီ Chaplain  နှင့် မိုရတုဝဒေသအတွက် လက်ရှာပသီယာတွင် ချတ်ကျောင်းတော်တစ်ခု တည်ထောင်ရန်  စိတ်ကူးရခဲ့ကြသည်။ နှစ်အနည်းငယ်ကြာပြီးနောက်တွင် Rev. Mendis သည် နေ့စာသင်ကျောင်းပွဲတော်တစ်ခု ပြုလုပ်ရန် စိတ်ကူးရခဲ့သည်။ ထိုအချိန်တွင် စာသင်ကျောင်းသည် ရဝတဝတ်တီကျောင်းနှင့် လက်ဆာပသိယကျောင်း နှစ်ခုသာ ရှိသည်။ ၁၈၆၉ ခုနှစ်၊ ဒီဇင်ဘာလ ၁၅ ရက်နေ့တွင် ကျောင်းပွဲတော်ကို ကျင်းပခဲ့သည်။ ထိုပွဲ၌ Charles Henry de Soysa သည် ကျေးရွာတွင် ချတ်ကျောင်းတော်အဆောက်အဦအသစ် တည်ဆောက်ရန် ကူညီမည်ဟု သဘောတူခဲ့ကြသည်။ 

အဆောက်အဦအောက်ခံကျောက်တုံးကို ၁၈၇၂ ခုနှစ် ဖေဖော်ဝါရီလ ၂၄ ရက်နေ့တွင် ကိုလံဘိုရှိ သုံးယောက်မြော်ဂိုဏ်းအုပ် Rt. Revd. Hugh Willoughby Jermyn က အုတ်မြစ်ချခဲ့သည်။ သီရိလင်္ကာငွေကြေးစေ့များ အမျိုးမျိုးပါဝင်သည့် ပုလင်းနှင့် စားရေးထွင်းထားသည့် သတ္တုပြားတစ်ခုကိုလည်း ထိုအောက်ခံကျောက်တုံးနှင့်အတူ အုတ်မြစ်ချခဲ့ကြသည်။ ထိုပွဲသို့ chaplain Rev. A. Mendis, Rev. J. Bacon, Mudaliyar Susew de Soysa, and the land donor Charles Henry de Soysa စသူတို့ တက်ရောက်ခဲ့ကြသည်။ ၁၈၇၅ ခုနှစ် အဆုံးပိုင်းတွင် တည်ဆောက်မည်သူ ပြီးစီးခဲ့သည်။ ကျောင်းတော်ကို စိန့်မသီယာနေ့ ၁၈၇၆ ခုနှစ် ဖေဖော်ဝါရီလ ၂၄ ရက်နေ့တွင် ကိုလံဘို၏ လေးယောက်မြောက် ဂိုဏ်းအုပ် Rt. Revd. Dr. Reginald Stephen Copleston က သွတ်သွင်းပေးခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ ချတ်ကျောင်းများ
မောင်ကို (ကောင်စီဥက္ကဋ္ဌ)

**ဦးမောင်ကို** (၁၇ ဇွန် ၁၉၅၀ မွေးဖွား) သည် နိုင်ငံတော်စီမံအုပ်ချုပ်ရေးကောင်စီအဖွဲ့ဝင် အဖြစ် တာဝန်ထမ်းဆောင်ခဲ့သူဖြစ်သည် ။ ယခင်က မန္တလေးတိုင်းဒေသကြီးအစိုးရအဖွဲ့ ဝန်ကြီးချုပ်၊ မန္တလေးတိုင်းဒေသကြီးစီမံအုပ်ချုပ်ရေးကောင်စီ၏ ဥက္ကဋ္ဌအဖြစ် လုပ်ကိုင်ခဲ့သည်။ မန္တလေးတိုင်းဒေသကြီးကုန်သည်ကြီးများနှင့် စက်မှုလက်မှုလုပ်ငန်းရှင်များအသင်း၏ နာယကလည်းဖြစ်ကာ G bank၊ ရွှေဥဩရွှေဆိုင်နှင့် ထာဝရသတ္တုတူးဖော်ရေးကုမ္ပဏီတို့၏ ပိုင်ရှင်လည်းဖြစ်သည်။

## နိုင်ငံ​ရေး
၂၀၂၁ခုနှစ်တွင် နိုင်ငံတော်အာဏာကို တပ်မတော်မှသိမ်းပိုက်ပြီးနောက် နိုင်ငံတော်စီမံအုပ်ချုပ်ရေးကောင်စီကိုဖွဲ့စည်းခဲ့သည်။ ပြည်နယ်နှင့် တိုင်းဒေသကြီးများတွင် ပြည်နယ်နှင့် တိုင်းဒေသကြီး စီမံအုပ်ချုပ်ရေးကောင်စီများကို ဖွဲ့စည်းခဲ့ကာ ဦးမောင်ကိုသည် မန္တလေးတိုင်း၏ ဥက္ကဋ္ဌအဖြစ် ခန့်အပ်ခြင်းခံခဲ့ရသည်။၂၀၂၁ခုနှစ် ဩဂုတ်လ ၁ရက်နေ့တွင် အိမ်စောင့်အစိုးရအဖြစ် ဖွဲ့စည်းသောအခါ တိုင်းဒေသကြီးဝန်ကြီးချုပ် ဖြစ်လာပြီး တတိယမြောက် မန္တလေးတိုင်းဒေသကြီးဝန်ကြီးချုပ် ဖြစ်လာခဲ့သည်။ ယင်းနောက် ၂၀၂၃ ဖေဖော်ဝါရီ ၁ရက်နေ့တွင် တိုင်းဝန်ကြီးချုပ်အဖြစ်မှ နိုင်ငံတော်စီမံအုပ်ချုပ်ရေးကောင်စီ အဖွဲ့ဝင် ဖြစ်ခဲ့သည်။ထိုတာဝန်ကို  ၂၀၂၃ ဩဂုတ် ၂ရက် အထိ တာဝန်ထမ်းဆောင်သည်။

## အရေးယူပိတ်ဆို့ခံရခြင်း
၂၀၂၁ခုနှစ် ဒီဇင်ဘာလတွင် အမေရိကန်နိုင်ငံက မြန်မာနိုင်ငံရှိ ပြည်နယ်နှင့် တိုင်းဒေသကြီး ဝန်ကြီးချုပ် (၄)ဦးအား အရေးယူပိတ်ဆို့ရာ ဦးမောင်ကိုလည်း ပါဝင်ခဲ့သည်။

## ကိုးကား 
ကဏ္ဍ:မြန်မာ့နိုင်ငံရေးသမားများ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:နိုင်ငံတော်စီမံအုပ်ချုပ်ရေးကောင်စီဝင်များ
ကဏ္ဍ:မန္တလေးတိုင်းဒေသကြီး ဝန်ကြီးချုပ်များ
ညီညွတ်ရေးချတ်ကျောင်းတော်၊ နုဝရအဲလိယ

**ညီညွတ်ရေးချတ်ကျောင်းတော်** သည် သီရိလင်္ကာနိုင်ငံ၊ နုဝရအဲလိယမြို့၊ Uddpussalawa လမ်းဟောင်းပေါ်တွင် တည်ရှိသည့် ချတ်ကျောင်းတစ်ခု ဖြစ်သည်။ ကျောင်းကို ၁၉၀၆ ခုနှစ်တွင် Rev. Arthur Stephen Paynter က တည်ထောင်ခဲ့သည်။ နုဝရအဲလိယမြို့တွင် လူမျိုးပေါင်းစုံအတွက် ဖွင့်လှစ်ခဲ့သည့် ပထမဆုံးသော ချတ်ကျောင်းတစ်ခု ဖြစ်သည်။ 

## ပြင်ပလင့်များ
* India Christian Mission Church 

## ကိုးကား
ကဏ္ဍ:သီရိလင်္ကာနိုင်ငံရှိ ချတ်ကျောင်းများ
ဝက်မင်စတာအိမ်တော်

**ဝက်မင်စတာအိမ်တော်** သည် သီရိလင်္ကာနိုင်ငံ၊ ကိုလံဘိုမြို့ရှိ ဗြိတိသျှအထက်အကြီးအကဲများအတွက် ဆောက်လုပ်ထားသည့် အိမ်ဖြစ်သည်။ ကိုလံဘိုမြို့၏ အရပ်တစ်ခုဖြစ်သည့် စင်နမွန်ဥယျာဉ်တွင်တည်ရှိသည်။ ၁၉၄၈ ခုနှစ်တွင် ဗြိတိသျှအစိုးရက ရယူခဲ့သည်။ ကိုလိုနီခေတ်ဘန်ဂလိုပုံစံ အဆောက်အဦဖြစ်ကာ ပန်းခြံကြီးတစ်ခု ပါဝင်သည်။ ၎င်းကို ဝက်မင်စတာနန်းတော်ဟု အမည်ပေးခဲ့သည်။ ၂၀၀၉ ခုနှစ်တွင် သီရိလင်္ကာအထက်ကော်မရှင်ကို ဝက်မင်စတာအိမ်တော်အနားသို့ ပြောင်းရွှေ့ခဲ့ပြီးသည်။ မြေနေရာကို မိုးလေဝသဌာနက ရယူခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
ဝေလိကဒထောင်

**ဝေလိကဒထောင်** သည် သီရိလင်္ကာနိုင်ငံရှိ အကြီးဆုံးထောင်တစ်ခု ဖြစ်သည်။ လုံခြုံရေးကို အမြင့်ဆုံး ထားရှိသည်။ အုပ်ချုပ်သူ Cameron ၏ အမိန့်အောက်တွင် ဗြိတိသျှကိုလိုနီအစိုးရက ၁၈၄၁ ခုနှစ်တွင် ဆောက်လုပ်ခဲ့သည်။ ထောင်သည် မြေနေရာ ၄၈ ဧက (၁၉၀၀၀၀ စတုရန်းမီတာ) ရှိသည်။ လူပေါင်း ၁၇၀၀ ခန့်ကို ထိန်းသိမ်းထားရသည့်အတွက် ထောင်၏ အမှန်တကယ်ဝင်ဆံ့သည့် ပမာဏထက်များပြားကာ လူများပြွတ်သိပ်နေသည်။ ထောင်တွင် ဆေးရုံတစ်ခု ရှိသည်။ ထို့အပြင် ကြိုးစင်တစ်ခု (၁၉၅၉ ကတည်းက အသုံးပြုခြင်းမရှိ) လည်း ရှိသည်။ အကျဉ်းထောင်များဌာနက ဤထောင်ကို ထိန်းချုပ်ထားသည်။

## ထင်ရှားသည့် အကျဉ်းသားများ
*D S Senanayake - National hero, independence activist and first prime minister of Ceylon
*F R Senanayake - National hero and independence activist
*Captain Henry Pedris - National hero and martyr of the independence movement
*Anagarika Dharmapala - National hero, independence activist and leading figure of the Buddhist revival
*Colonel F. C. de Saram - A leader of the attempted military corp of 1962
* Talduwe Somarama - The assassin of S. W. R. D. Bandaranaike, who was executed in 1962
*Bombardier Gratien Fernando - Leader of the Cocos islands mutiny
*Douglas Devananda - Tamil politician and a cabinet minister.
*Sepala Ekanayake - Airline hijacker
*Sarath Fonseka - Former Commander of the Army and Chief of Defence Staff who led the army for a win against the LTTE
*Selvarajah Yogachandran - also known as Kuttimani was one of the leaders of former Tamil militant organization TELO, killed in Welikada prison massacre
* Nadarajah Thangathurai - one of the leaders  of former Tamil militant organization TELO, killed in Welikada prison massacre

## Scouting 
The world's first prison Scout Group registered by Imperial Scout Headquarters started at Welikada Prison in 1926.

## ပြင်ပလင့်များ
*Welikada Prison, Department of Prisons 

## ကိုးကား
ကဏ္ဍ:သီရိလင်္ကာနိုင်ငံရှိ အကျဉ်းထောင်များ
ဝန်းဝမ်ဘင်း

**ဝန်းဝမ်ဘင်း** ( ၊ ၁၉၇၁ ဧပြီဖွား) သည် တရုတ်လူမျိုး နိုင်ငံရေးတမန်ဖြစ်ပြီး တရုတ်ကွန်မြူနစ်ပါတီဝင်၊ နိုင်ငံခြားရေးရာအချက်အလက်ဦးစီးဌာန ဒုတိယညွှန်ကြားရေးမှူးနှင့် နိုင်ငံခြားရေးဝန်ကြီးဌာန၏ ပြောရေးဆိုခွင့်ရပုဂ္ဂိုလ်ဖြစ်သည်။ ၁၉၈၃ ခု၌ ဝန်ကြီးဌာနစတင်ထူထောင်ချိန်မှ တွက်လျှင် ၃၂ ယောက်မြောက် ပြောရေးဆိုခွင့်ရပုဂ္ဂိုလ်ဖြစ်သည်။ ၂၀၁၈ ခုကစ၍ တူနီးရှားနိုင်ငံဆိုင်ရာတရုတ်သံအမတ်အဖြစ် ဆောင်ရွက်သည်။ မော်ရစ်ရှနှင့် ဆီနီဂေါနိုင်ငံတို့ရှိ တရုတ်သံရုံးများကိုလည်း တူနီးရှား၌ရုံးထိုင်ကာ ကြီးကြပ်သည်။

## ငယ်ဘဝနှင့်ပညာရေး 
ဝန်းကို ၁၉၇၁ ခု၊ ဧပြီလ၌ အန်ဟွေ၌ မွေးသည်။ အထက်တန်းပညာကို နန်ကျင်းဂျင်လင်းအထက်တန်းကျောင်း၌ တက်သည်။ ၁၉၈၉ ခု၌ တရုတ်နိုင်ငံခြားရေးရာတက္ကသိုလ်သို့ တက်ရောက်ကာ ပြင်သစ်စကားကို အဓိကယူသည်။ 

## သက်မွေးဝမ်းကြောင်း 
ဘွဲ့ရသည်နောက် နိုင်ငံခြားရေးဝန်ကြီးဌာန၌ အလုပ်ဝင်သည်။ ဆောင်ရွက်ခဲ့သော ရာထူးအဆင့်ဆင့်မှာ ရဲသုတေသနရုံး လက်ထောက်ညွှန်ကြားရေးမှူး၊ ရာထူးတိုးသည်နောက် ညွှန်ကြားရေးမှူး၊ မော်ရစ်ရှသမ္မတနိုင်ငံရှိ တရုတ်သံရုံးတွင် နိုင်ငံရေးဆိုင်ရာကြီးကြပ်ရေးမှူး၊ ၎င်းနောက် တရုတ်နိုင်ငံပြန်ကာ မူဝါဒစီမံရေးဦးစီးဌာန၌ ကြီးကြပ်ရေးမှူး၊ ရာထူးတက်သော် ဒုတိယညွှန်ကြားရေးမှူးဖြစ်လာသည်။ 

၂၀၁၈ ခု၊ မေလတွင် ၁၃ ကြိမ်မြောက် ပြည်သူ့အမျိုးသားညီလာခံ ကိုယ်စားပြုကော်မတီမှ တူနီးရှားနိုင်ငံရှိ တရုတ်သံအမတ် ပင့်ရန်ဟွာ (Bian Yanhua) နေရာ၌ အစားခန့်သည်။ 

၂၀၂၀ ခု၊ ဇူလိုင်လ ၁၇ ရက်တွင် ဂန်းရွှောင် (Geng Shuang) နေရာကို ဆက်ခံကာ နိုင်ငံခြားရေးဝန်ကြီးဌာန၏ ပြောရေးဆိုခွင့်ရပုဂ္ဂိုလ်ဖြစ်လာသည်။

## မိသားစုဘဝ 
အိမ်ထောင်ကျပြီး သမီး ၁ ဦး ရှိသည်။

ကဏ္ဍ:၁၉၇၁ မွေးဖွားသူများ
ကဏ္ဍ:တရုတ် နိုင်ငံရေးသမားများ
ပရိဝေန

**ပရိဝေန** ဆိုသည်မှာ ရဟန်းများ၏ ပညာရေးအတွက် သင်ကြားသည့် ဘုန်းတော်ကြီးသင်ကောလိပ်/ကျောင်းများကို ပရိဝေနဟု ခေါ်ဆိုသည်။ ရှေးခေတ်အခါကလက လူများအတွက်ပင် အလယ်တန်းနှင့် အထက်တန်းပညာရေးစနစ်သင်ကြားသည့် စင်တာများ ရှိခဲ့သည်။ ၂၀၁၈ ခုနှစ်တွင် ပညာရေးဌာနက ဘုန်းတော်ကြီးသင်ပညာရေးကျောင်း ၇၅၃ ခုကို တည်ထောင်ပေးခဲ့သည်။  ရဟန်းခံယူရန်အတွက် ဤပရိဝေနများတွင် လေ့ကျင့်သင်ကြားမှုများ ပြုလုပ်ရမည် ဖြစ်သည်။

## သမိုင်းကြောင်း
### ရှေးခေတ်
၁၀၀ CE အချိန်တွင် ပရိဝေနများသည် သီရိလင်္ကာလူမှုအဖွဲ့အစည်းတွင် ပညာရေးကဏ္ဍ၌ အမြင့်ဆုံးအခန်းတွင် ပါဝင်လျက်ရှိသည်။ ပရိဝနေသည် ကျွန်းပေါ်ရှိ အချက်အချာအကျဆုံး ပညာရေးအဖွဲ့အစည်းကြီးတစ်ခု ဖစ်သည်။ ယခုမတိုင်မီက ပညာရေးစနစ်သည် ဘာသာရေးတည်ထောင်မှုနှင့် ချိတ်ဆက်နေခဲ့ကြသည်။ လူအများသည် ရွာများသို့ သွားရောက်ကာ ပညာများသွားရောက်သင်ကြားပေးကြသည်။ သမိုင်းတစ်လျှောက်တွင် ကျွန်းပေါ်ရှိလူအများသည် ပုံမှန်အားဖြင့် ပညာသင်ကြားမှု မရှိကြပေ။ ဗုဒ္ဓစာပေများကိုမူ တတ်မြောက်ကြသည်။ အိန္ဒိယပြည်မကြီးနှင့် မတူသည်မှာ ပရိဝေနတွင် လူအများလည်း တက်ရောက်သင်ကြားခွင့်ရှိသည်။

ပရိဝေနဟူသည့် စကာလုံးသည် ပါဠိဘာသာစကားမှ ဆင်းသက်လာပြီး "နေထိုင်ရာအဆောက်အဦ" ဟု အဓိပ္ပာယ်ရသည်။ ဤအဖွဲ့အစည်းများသည် ရဟန်းများနှင့် ဘုန်းတော်ကြီးများကို ကျွန်းပေါ်ရှိ ပညာသင်ကြားပေးရာနေရာဟု ရည်ရွယ်သည်။ အိန္ဒိယပြည်မကြီးရှိ တက္ကသိုလ်များနှင့် ဆင်တူသော်လည်း သီရိလင်္ကာရှိ ပရိဝေနများသည် အများစုမှာ မတူကွဲပြားမှုများ ရှိကြသည်။

၃၀၀ ဘီစီအီးခန့်လောက်မှစတင်၍ တော်ဝင်မိသားစုများသည် ဝိဟာရများကို ထောက်ပံ့မှုများ ရှိခဲ့သည်။ မဟာဝိဟာရနှင့် အဘယဂိရိဝိဟာရတို့သည် ဤပရိဝေနပညာရေးစနစ်သို့ တိုးတက်ပြောင်းလဲစေမည့် ပထမဆုံးသော ပညာရေးအဆောက်အအုံများ ဖြစ်ခဲ့ကြသည်။

## တည်ဆောက်ဖွဲ့စည်းပုံ
**မုလိက** အဆင့်သည် ငါးနှစ်ကြာမြင့်ပြီး ပညာရေးစနစ်၏ အခြေခံဖြစ်သည်။ ကျောင်းသားများသည် ပါဠိ၊ သက္ကတ၊ စင်ဟလ၊ အင်္ဂလိပ်၊ ပိဋကတ်သုံးပုံနနှင့် သင်္ချာဘာသာရပ် စသည့်ဘာသာရပ်ခြောက်ခုကို သင်ကြားရသည်။ နောက်တစ်ဆင့်သို့ တက်လှမ်းနိုင်ရန် နောက်ဆုံးစာမေးပွဲကို ဖြေဆိုရသည်။
*Sunethradevi Pirivena, a 600yr-old Pirivena in Pepiliyana, constructed by King Parakramabahu VI of the Kingdom of Kotte in honour of his mother, Queen Sunethradevi.

## ကိုးကား
ကဏ္ဍ:သီရိလင်္ကာနိုင်ငံရှိ ကောလိပ်များ
အန်ဘီစီ

**အန်ဘီစီ** () Comcast ၏လက်အောက်ခံ NBCUniversal မှပိုင်ဆိုင်သောအမေရိကန်အင်္ဂလိပ်ဘာသာဖြင့်ကူးသန်းရောင်းဝယ်ရေးရုပ်မြင်သံကြားနှင့်ရေဒီယိုကွန်ယက်တစ်ခုဖြစ်သည်။ ဒီကွန်ယက်ကိုနယူးယောက်စီးတီးတွင်အခြေစိုက်ထားသည်။

## ကိုးကား
ကဏ္ဍ:အမေရိကန်ပြည်ထောင်စု ရုပ်မြင်သံကြားထုတ်လွှင့်မှု
စီဘီအက်စ်

**စီဘီအဲ့စ်** () ViacomCBS မှပိုင်ဆိုင်သောအမေရိကန်စီးပွားဖြစ်ရေဒီယိုနှင့်ရုပ်မြင်သံကြားကွန်ယက်တစ်ခုဖြစ်သည်။ နယူးယောက်စီးတီးတွင်ရုံးချုပ်တည်ရှိသည်။

## ကိုးကား
ကဏ္ဍ:အမေရိကန်ပြည်ထောင်စု ရုပ်မြင်သံကြားထုတ်လွှင့်မှု
ဟုကာဒါ ကီယိုကို

**ဟုကာဒါ ကီယိုကို** ( ၊ ၁၉၈၂ နိုဝင်ဘာ ၂ ဖွား) သည် ဂျပန်လူမျိုး သရုပ်ဆောင်နှင့် အဆိုကျော်ဖြစ်သည်။ သူ့ကို ဟိုရီပရိုအေဂျင်စီမှ တာဝန်ယူထားသည်။ ဂျပန်ရှိပရိသတ်များက ဖူကာကယွန် (深キョン) ဟု ချစ်စနိုးခေါ်ကြသည်။ ယိုကိုဟားမားရုပ်ရှင်ပွဲတော်၌ *ကာမီကာဇီမိန်းကလေးတွေ* ဇာတ်ကားဖြင့် အကောင်းဆုံးအမျိုးသမီးဇာတ်ဆောင်ဆု ရဖူးသည်။

## ငယ်ဘဝနှင့်ပညာရေး 
၁၉၈၂ ခု၌ တိုကျိုတွင် မွေးသည်။ မွေးချင်းညီမတစ်ယောက် ရှိသည်။

၂၀၀၁ ခုတွင် ဟိုရီကိုရှီအထက်တန်းကျောင်းမှ အထက်တန်းအောင်သည်။

## အနုပညာခရီး 
ငယ်စဉ်ကပင် တိုမိုမီ ကဟာရာကို သဘောကျကာ မင်းသမီးဖြစ်ချင်ခဲ့သည်။ ၁၉၉၆ ခု၊ အောက်တိုဘာလ ၂၀ ရက်တွင် ပါရမီရှင်ကင်းထောက်ယာဉ်တန်း (Talent Scout Caravan) ၏ ၂၁ ကြိမ်မြောက် လူသစ်ရွေးပွဲတွင် အထူးဆုရသည်။ ၁၉၉၇ ခုတွင် *ဒါအဖြေပဲ* (それが答えだ！) ရုပ်သံဇာတ်လမ်းတွဲ၌ ကာဇုနိ မိဇူနိုနေရာတွင် ပါဝင်ကာ ပွဲထွက်သည်။ ၁၉၉၉ ခုတွင် ရုံတင်သည့်ဇာတ်ကား *ကွင်းဆက် ၂* (リング 2) မှာ ပွဲဦးထွက်ရုပ်ရှင်ဖြစ်သည်။ 

ပထမဆုံးထုတ်သည့် *နောက်ဆုံးသစ်သီး* သီချင်းမှာ အောင်မြင်သဖြင့် ၁၉၉၉ ခုတွင် *ချစ်လှစွာသော ...* သီချင်းခွေကို ထုတ်ဝေကာ ပေါ့အဆိုတော်အဖြစ်လည်း ခြေလှမ်းထွင်သည်။

## ကျန်းမာရေးအခြေအနေ 
၂၀၂၁ ခု၊ မေလ ၂၇ ရက်တွင် စိတ်ဖိစီးမှုနှင့် အခြားအကြောင်းများကြောင့် သူ့တွင် စိတ်ထွက်လွယ်ရောဂါဖြစ်နေကြောင်း လူသိရှင်ကြားထုတ်ပြောသည်။ အဆိုပါရောဂါပျောက်ရန် အာရုံစိုက်လို၍ အနုပညာလုပ်ငန်းများကို လုံးဝနားထားမည်ဟု ဆုံးဖြတ်ထားသည်။

ကဏ္ဍ:၁၉၈၂ မွေးဖွားသူများ
ကဏ္ဍ:ဂျပန် အမျိုးသမီး သရုပ်ဆောင်များ
ကဏ္ဍ:ဂျပန် အမျိုးသမီး အဆိုတော်များ
မြန်မာ့လွတ်လပ်ရေးအက်ဥပဒေ

**မြန်မာ့လွတ်လပ်ရေးအက်ဥပဒေ** (, (1947, 11 Geo. VI, Ch. 3)) သည် ဗြိတိသျှလွှတ်တော်၌ မြန်မာနိုင်ငံအား လွတ်လပ်ရေးပေးရန် တင်ပြခဲ့သော အက်ဥပဒေဖြစ်သည်။ ထိုအက်ဥပဒေ၏ အမည်အပြည်စုံမှာ "''An Act to provide for the independence of Burma as a country not within His Majesty's dominions and not entitled to His Majesty's protection, and for consequential and connected matters''" ဟူ၍ဖြစ်ပြီး ဝန်ကြီးချုပ်ကလီမင့် အက်တလီမှ တင်ပြခဲ့သည်။ ၁၉၄၇ ဒီဇင်ဘာ ၁၀ ရက်နေ့တွင် ဗြိတိသျှဘုရင်၏ အတည်ပြုချက်ကိုရရှိခဲ့သည်။ ၁၉၄၈ ဇန်နဝါရီလ ၄ ရက်နေ့တွင် ပြည်ထောင်စုမြန်မာနိုင်ငံသည် ဗြိတိသျှတို့ထံမှ လွတ်လပ်ရေးကိုရရှိခဲ့သည်။

ထိုအက်ဥပဒေ၏ အရေးပါဆုံးသောအချက်အလက်များမှာ အောက်ပါအတိုင်းဖြစ်သည်။

* ၁၉၄၈ ဇန်နဝါရီလ ၄ ရက်နေ့တွင် မြန်မာနိုင်ငံသည် လွတ်လပ်သောနိုင်ငံဖြစ်စေရန်
* ၁၉၄၈ ဇန်နဝါရီလ ၄ ရက်နေ့တွင် ကရင်နီပြည်နယ်များကို အုပ်ချုပ်လျက် ရှိခဲ့သော ဗြိတိသျှဘုရင်သည် အာဏာစွန့်ပေးရန်
* ၁၉၄၈ ဇန်နဝါရီလ ၄ ရက်နေ့တွင် မြန်မာနိုင်ငံနှင့်ပက်သက်မှုကြောင့် ဖြစ်ခဲ့သောဗြိတိသျှလူမျိုးများကို ဗြိတိသျှလူမျိုးအဖြစ် အသိအမှတ်မပြုတော့ရန်

## အခြားဖတ်ရှုရန်
* လွတ်လပ်ရေးနေ့ (မြန်မာနိုင်ငံ)
* လွတ်လပ်ပြီးခေတ်မြန်မာနိုင်ငံ
* မြန်မာ့သမိုင်း

## ကိုးကား
* The Public General Acts and the Church Assembly Measures, Volume 2

* Burma independence documents from the Burma Library

ကဏ္ဍ: ၁၉၄၇ မြန်မာနိုင်ငံ
ကဏ္ဍ: မြန်မာနိုင်ငံ၏ သမိုင်း
မြေခွေးအသံလွှင့်ကုမ္ပဏီ

**မြေခွေးအသံလွှင့်ကုမ္ပဏီ** () မြေခွေးကော်ပိုရေးရှင်း (Fox Corporation) မှပိုင်ဆိုင်သောအမေရိကန်မြေပေါ်ရုပ်မြင်သံကြားလိုင်းဖြစ်သည်။ ၎င်းသည်နယူးယောက်မြို့ရှိအမေရိကတိုက်၏ ၁၂၁၁ ရိပ်သာလမ်းတွင်ရုံးချုပ်၊ Fox Broadcasting Centre (နယူးယောက်တွင်လည်း) နှင့်လော့စ်အိန်ဂျလိစ်ရှိ Fox ရုပ်မြင်သံကြားစင်တာတွင်ရုံးချုပ်ရှိသည်။

## ကိုးကား
ကဏ္ဍ:အမေရိကန်ပြည်ထောင်စု ရုပ်မြင်သံကြားထုတ်လွှင့်မှု
စီဒဗ္ဗလျူ ရုပ်မြင်သံကြားကွန်ယက်

**စီဒဗ္ဗလျူ ရုပ်မြင်သံကြားကွန်ယက်** () Paramount Global နှင့် Warner Bros. Discovery တို့ပိုင်ဆိုင်သောအမေရိကန်အင်္ဂလိပ်ဘာသာဖြင့်မြေပေါ်ရုပ်မြင်သံကြားကွန်ယက်တစ်ခုဖြစ်သည်။ ၎င်းကိုစက်တင်ဘာ ၁၈၊ ၂၀၀၆ တွင်စတင်ခဲ့သည်။

## ကိုးကား
ကဏ္ဍ:အမေရိကန်ပြည်ထောင်စု ရုပ်မြင်သံကြားထုတ်လွှင့်မှု
ရေဘုတ်ဆည်၊ လှိုင်းဘွဲ

**ရေဘုတ်ဆည်**မည်သော ဆည်သည် ကရင်ပြည်နယ်၊ လှိုင်းဘွဲ့မြို့နယ် ထီလုံကျေးရွာနှင့် သပွတ်ထိုကျေးရွာနား တည်ရှိသော ကရင်ပြည်နယ်၏ တစ်ခုတည်းသော ဆည်ဖြစ်သည်။

## ကိုးကား 
ကဏ္ဍ:မြန်မာနိုင်ငံရှိ တာတမံများ
ကွန်ပျူတာထိန်းချုပ် စက်မှုပုံစံပြုစက်များ

**ကွန်ပျူတာထိန်းချုပ် စက်မှုပုံစံပြုစက်များ** (; CNC) ဆိုသည်မှာ အပေါက်ဖောက်စက်၊ တွင်ခုံ၊ ဂီယာထွင်းစက်၊ သုံးဖက်မြင်ရုပ်ကြွထုတ် ပရင်တာ အစရှိသော စက်မှုပုံစံပြုစက်များကို ကွန်ပျူတာဖြင့် အလိုအလျှောက်ထိန်းချုပ်မောင်းနှင်သည့် စက်များကို ခေါ်ဆိုသည်။ လူသိများသောနာမည်မှာ CNC စက်များဟူ၍ ဖြစ်သည်။ CNC စက်များသည် သတ္တု၊ ပလက်စတစ်၊ သစ်သား၊ ကြွေနှင့် ​ပေါင်းစပ်ဒြပ်ဝတ္ထုပစ္စည်းများအား လူက စက်၏လုပ်ဆောင်မှုကို တိုက်ရိုက်ထိန်းချုပ်ခြင်းမရှိဘဲ သွင်းထား/ရေးဆွဲစေခိုင်းထားသော ပရိုဂရမ်(အစီအစဉ်) ညွှန်ကြားချက်များကို လိုက်နာခြင်းဖြင့် အသေးစိတ် ညွှန်ကြားခိုင်းစေချက်များကို ရရှိစေရန် ပြုလုပ်ဆောင်ရွက်ကြသည်။

CNC စက်များသည် မော်တာများဖြင့် လည်ပတ်လုပ်ကိုင်သည့် ပုံစံပြုစက်အမျိုးအစားများဖြစ်၍ သီးသန့်ညွှန်ကြားချက်များသွင်းယူကာ ကွန်ပျူတာက ထိန်းချုပ်ပေးသည်။ CNC စက်များသို့ အစီစဉ်တကျ ပရိုဂရမ်ညွှန်ကြားချက်များ (ဥပမာ : G-code, M-code) ထည့်သွင်းကာ ခိုင်းစေသည်။ သွင်းယူမည့် ပရိုဂရမ်ကို လူပုဂ္ဂိုလ်ကသော်လည်းကောင်း ပို၍ ဆောင်ရွက်ကြသည်မှာ ဂရပ်ဖ်ပုံစံ ကွန်ပျူတာထောက်ကူပုံစံဆွဲဆော့ဖ်ဝဲ (CAD) နှင့်/သို့ ကွန်ပျူတာထောက်ကူထုတ်လုပ်ရေးဆော့ဖ်ဝဲ (CAM) များကသော်လည်းကောင်း ရေးဆွဲကြသည်။

CNC စက်များသည် ကွန်ပျူတာမထိန်းချုပ်နိုင်သော စက်များ တစ်နည်း လူထိန်းချုပ်သည့်စက်များ (သို့) လိုချင်သည့်အနေအထားဖြစ်စေရန် တပ်ဆင်ထားသော ကမ် (cam) ကဲ့သို့သော စက်ပိုင်းဆိုင်ရာထိန်းချုပ်မှုများ အပေါ်တွင် လွန်စွာသာလွန်ကောင်းမွန်ကြသည်။ ခေတ်ပေါ် CNC စက်များ၏စနစ်တွင် ထုတ်လုပ်မည့် စက်ပစ္စည်းကိရိယာပုံစံ၊ ခုတ်ထွင်ထုတ်လုပ်မည့် ပရိုဂရမ်များသည် အလိုအလျှောက် လုပ်ကိုင်သည့်အနေအထားပုံစံ ဖြစ်ကြသည်ကများသည်။ ထုတ်မည့်အစိတ်အပိုင်း၏ အတိုင်းအတာများကို ကွန်ပျူတာထောက်ကူပုံစံဆွဲဆော့ဖ်ဝဲများကို အသုံးချ၍ သတ်မှတ်ကြကာ ထိုအတိုင်းအတာများကို ကွန်ပျူတာထောက်ကူထုတ်လုပ်ရေးဆော့ဖ်ဝဲများက ထုတ်လုပ်မည့်လမ်းညွှန်ချက်များအဖြစ် ဘာသာပြန်ကြ၏ ။ ရရှိလာသောလမ်းညွှန်ချက်များကို ထုတ်လုပ်ခုတ်စားမည့်စက်တစ်ခုအတွက် သီးသန့်အသေးစိတ် လမ်းညွှန်ချက်များအဖြစ် အသွင်ပြောင်းယူကာ CNC စက်အသွင်းသို့ ထည့်သွင်းသည်။ 

ထုတ်မည့်ကုန်ပစ္စည်းတစ်ခုသည် ၎င်းကိုခုတ်စားမည့် ကိရိယာအများအပြားလည်း လိုအပ်နိုင်ချေရှိရာ ဥပမာ လွန်းပူ (drill) ၊ လွှသွား (saw) ... စသဖြင့် ဖြစ်နိုင်သည်။ ခေတ်မှီစက်များ၌ ထိုကိရိယာများစွာ ပေါင်းစပ်ပါဝင်သဖြင့် အချိန်နှင့် အခြားစက်များစွာထားရှိရေးကို ချွေတာနိုင်ပေသည်။ 

ထို့အပြင် မတူညီသော စက်အမျိုးမျိုးကို ပြင်ပထိန်းချုပ်သည့်အရာတစ်ခုခုကို တွဲဖက်၍လည်း အသုံးချနိုင်သည်။ ဤဖြစ်စဉ်၌ လူ (သို့) စက်ရုပ် မောင်းနှင်ကိုင်တွယ်သူများသည် ထုတ်မည့်ကုန်ပစ္စည်းအစိတ်အပိုင်းကို စက်တစ်ခုမှ တစ်ခုသို့ ပြောင်း၍ ရွှေ့ပေးနိုင်သည်။ မည်သည့် ပုံစံကိုသုံးသာ်ဖြစ်စေ လိုသလိုပုံဖော်မည့် ဖြစ်စဉ်သည် အလိုအလျှောက်သဘောသာဖြစ်၏ ။ ထွက်ရှိလာမည့်ပစ္စည်းသည်လည်း မူလဒီဇိုင်းပုံစံနှင့် လွန်စွာတူညီသည်။

## ကိုးကား
ကဏ္ဍ:စက်မှုအင်ဂျင်နီယာ ဘာသာရပ်
ဂျွန် မဂ္ဂူဖူလီ

thumb

**ဂျွန် ပွန်ဘီ ဂျိုးဆက် မဂ္ဂူဖူလီ** (၁၉၅၉ အောက်တိုဘာ ၂၉ - ၂၀၂၁ မတ် ၁၇) သည် တန်ဇေးနီးယား၏ ပဉ္စမမြောက်သမ္မတဖြစ်ပြီး ၂၀၁၅ ခုမှ မကွယ်လွန်မီအထိ တာဝန်ထမ်းသည်။ ၂၀၀၀-၀၅ တကြိမ်၊ ၂၀၁၀-၁၅ တခါ အလုပ်သမား၊ ပို့ဆောင်ရေးနှင့် ဆက်သွယ်ရေးဝန်ကြီးအဖြစ် နှစ်ကျော့လုပ်ခဲ့သည်။ ၂၀၁၉-၂၀ ကာလ၌ တောင်အာဖရိကသားဖွံ့ဖြိုးရေးအဖွဲ့အစည်း၌ ဥက္ကဋ္ဌအဖြစ်နေသည်။

၁၉၉၅ ခု၌ ပါလီမန်အမတ်အဖြစ် ပထမဆုံး အရွေးခံရသည်။ တန်ဇေးနီးယားအစိုးရအဖွဲ့တွင် ၁၉၉၅-၂၀၀၀ ကာလ၌ အလုပ်သမားဝန်ကြီးဌာန ဒုဝန်ကြီးအဖြစ် အမှုထမ်းသည်။ နောက်တဆက် ၂၀၀၀-၀၅ ကာလ၌ ဝန်ကြီးဖြစ်လာသည်။ ၂၀၀၆-၀၈ ကာလ၌ မြေယာနှင့်လူထုအခြေစိုက်မှုဝန်ကြီး၊ ၂၀၀၈-၁၀ ကာလ၌ မွေးမြူရေးနှင့်ရေလုပ်ငန်းဝန်ကြီး၊ ၂၀၁၀-၁၅ ကာလ၌ အလုပ်သမားဝန်ကြီး ပြန်ဖြစ်သည်။

နိုင်ငံ၏ ဒုတိယအကြီးဆုံးပါတီဖြစ်သော တော်လှန်ရေးပါတီ (CCM) မှ ပြိုင်ရာ ၂၀၁၅ ခု၊ အောက်တိုဘာလတွင် လုပ်သည့် သမ္မတရွေးပွဲ၌ အနိုင်ရ၍ နိုဝင်ဘာလ ၅ ရက်တွင် ကျမ်းသစ္စာဆိုသည်။ ၂၀၂၀ ပြည့်၌လည်း ဒုတိယအကြိမ် အရွေးခံရသည်။ အစိုးရတွင်းချစားမှုနှင့် စက်မှုလုပ်ငန်းဖွံ့ဖြိုးရေးကို အလေးထားလုပ်သည်။ သို့သော်လည်း အာဏာရှင်ဆန်၍ လွတ်လပ်စွာပြောဆိုခွင့်ကို ကန့်သတ်ခြင်း၊ ဗုံမဟုတ်ပတ်မဟုတ်များ၏အခွင့်အရေးကို ပိတ်ပင်ခြင်း၊ အတိုက်အခံပါတီဝင်များနှင့် လူ့အခွင့်အရေးလှုပ်ရှားသူများကို ဖမ်းဆီးခြင်းတို့ လုပ်လေ့ရှိသည်။

မဂ္ဂူဖူလီကို တန်ဇေးနီးယား၌ ကိုဗစ်ကပ်ဆိုက်ချိန်၌ သတင်းမှားဖြန့်သူအဖြစ် ကမ္ဘာက သိကြသည်။ နိုင်ငံကိုလည်း ကာကွယ်ဆေးမဝယ်အောင် တားသည်။ နောက် လူမြင်ကွင်းမှ အတန်ကြာပျောက်နေပြီးနောက် ကိုဗစ်နှင့် ဆေးရုံတက်ရကြောင်း သိလာသည်။ သူ့သေဆုံးမှုကို အစိုးရက အနာဟောင်း နှလုံးရောဂါဟု နာမည်တပ်သည်။ သူ့တာဝန်ကို ဒုသမ္မတ ဆမ္မလာဆူလူဟူက ဆက်ယူသည်။

ကဏ္ဍ:၂၀၂၁ ကွယ်လွန်သူများ
ကဏ္ဍ:၁၉၅၉ မွေးဖွားသူများ
ဟမ်ဘန်တိုတာမီးပြတိုက်

**ဟမ်ဘန်တိုတာမီးပြတိုက်** () သည် သီရိလင်္ကာနိုင်ငံ၊ ဟမ်ဘန်တိုတာမြို့တွင် တည်ရှိသည့် ကျောက်အငူပေါ်တွင် တည်ရှိသည့် မီးပြတိုက်တစ်ခု ဖြစ်သည်။ 

မီးပြတိုက်သည် အင်္ဂတေဖြင့် ပြုလုပ်ထားသည့် အဝိုင်းပုံစံတာဝါဖြစ်သည်။ အမြင့် ၁၄ မီတာ (၄၆ ပေ) မြင့်သည်။ အခန်းတစ်ခုနှင့် မီးပြခန်းတစ်ခု ပါဝင်သည်။ ၁၉၁၃ ခုနှစ်တွင် တည်ဆောက်ခဲ့သည်။ William Douglass က ဒီဇိုင်းရေးဆွဲခဲ့ပြီး ထရိုင်နစ်တီအိမ်ရာအင်ဂျင်နီယာကုမ္ပဏီက တည်ဆောက်ခဲ့သည်။ မီးပြတိုက်ဌာနကို ၁၉၀၃ ခုနှစ်တွင် စတင်တည်ထောင်ခဲ့သည်။

မီးပြတိုက်ကို ကျောက်တုံးများဖြင့် တည်ဆောက်ထားသည်။ ၁၉၇၇ ခုနှစ်တိုင်အောင် ဤမီးပြတိုက်သည် လုပ်ဆောင်နေဆဲအဆင့်သာဖြစ်ပြီး အလုပ်မလုပ်နိုင်ပေ။ ၂၀၁၂ ခုနှစ်တွင် ဟမ်ဘန်တိုတာဆိပ်ကမ်း၏ အရှေ့ဘက်နှင့် အနောက်ဘက် ရေကာတာများပေါ်တွင် မီးပြတိုက်များကို တည်ဆောက်ခဲ့သည်။

၁၉၉၉ ခုနှစ်တွင် ပြန်လည်ပြင်ဆင်ခဲ့ပြီး အဖြူ၊ အနက် အရောင်များဖြင့် ဆေးခြယ်ခဲ့သည်။ နောက်ဆုံးတွင် မီးပြတိုက်သည် Hambantota Kachcheri ၏ အစိတ်အပိုင်းတစ်ခုအနေဖြင့် ရှိခဲ့သည်။ Hambantota Kachcheri တွင် မြေစာရင်းရုံးခွဲတစ်ခု ရှိခဲ့သည်။

၂၀၁၆ ခုနှစ်၊ မတ်လ ၂၅ ရက်နေ့တွင် မီးပြတိုက်ကို ထိန်းသိမ်းစောင့်ရှောက်ရမည့်ရှေးဟောင်းသုတေသနနေရာတစ်ခုအဖြစ် အစိုးရက သတ်မှတ်ခဲ့သည်။

## အခြားဖတ်ရှုရန်
* 

## ကိုးကား
ကဏ္ဍ:သီရိလင်္ကာနိုင်ငံရှိ မီးပြတိုက်များ
ကိုကိုဦး (ဗိုလ်ချုပ်)

**ဒုတိယဗိုလ်ချုပ်ကြီး ကိုကိုဦး** သည် မြန်မာ့တပ်မတော်၏ ထိပ်သီးအရာရှိကြီးတစ်ဦးဖြစ်ပြီး လက်ရှိတွင် တပ်မတော်ညှိနှိုင်းကွပ်ကဲရေးမှူး (ကြည်း၊ ရေ၊ လေ) တာဝန်ကို ထမ်းဆောင်နေသူဖြစ်သည်။ ၎င်းသည် ၂၀၂၆ ခုနှစ် မတ်လ ၃၀ ရက်နေ့တွင် ဗိုလ်ချုပ်ကြီး ကျော်စွာလင်း၏  ညှိနှိုင်းကွပ်ကဲရေးမှူးတာဝန်ကို ဆက်ခံရန် ခန့်အပ်ခြင်းခံခဲ့ရသည်။ ယင်းမတိုင်မီက သူသည် အမှတ် (၅) စစ်ဆင်ရေး အထူးအဖွဲ့မှူး၊ အမှတ် (၁) စစ်ဆင်ရေး အထူးအဖွဲ့မှူး နှင့် အလယ်ပိုင်းတိုင်းစစ်ဌာနချုပ် တိုင်းမှူး တာဝန်များကို အဆင့်ဆင့် ထမ်းဆောင်ခဲ့သည်။

## စစ်မှုထမ်းခြင်း 
၂၀၂၀ပြည့်နှစ်တွင် ဗိုလ်မှူးချုပ်ရာထူးဖြင့် အလယ်ပိုင်းတိုင်းစစ်ဌာနချုပ် တိုင်းမှူးဖြစ်လာချိန်၌ အသက်၄၅နှစ်ခန့်သာရှိသေးသဖြင့် အသက်အငယ်ဆုံး စစ်တိုင်းမှူး အဖြစ် စာရင်းဝင်ခဲ့သည်။ 

ထို့​နောက် ဗိုလ်ချုပ်ရာထူး၊ဆက်၍ ဒုတိယဗိုလ်ချုပ်ကြီး ရာထူးတိုးကာ ၂၀၂၃ခုနှစ် ဩဂုတ်လတွင် အမှတ် (၁) စစ်ဆင်ရေး အထူးအဖွဲ့မှူး ဖြစ်လာခဲ့သည်။ယခင်က စစ်ဦးစီးအရာရှိနှင့် စစ်ဆင်ရေးကွပ်ကဲမှုဌာနချုပ်မှူးဖြစ်သည်။

၂၀၂၅ ခုနှစ်၊စက်တင်ဘာ တွင်  ရန်ကုန်ကိုကိုင်တွယ်ရသည့် အမှတ် (၅) စစ်ဆင်ရေးအထူးအဖွဲ့မှူး အဖြစ် ပြောင်းရွှေ့တာဝန်ထမ်းဆောင်သည်။ 

## ကိုးကား 
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
ကဏ္ဍ:သက်ရှိထင်ရှားပုဂ္ဂိုလ်များ
ဆက်ဟက်ဟိုတယ်

**ဆက်ဟက်ဟိုတယ်** သည် သီရိလင်္ကာနိုင်ငံမြောက်ပိုင်း၊ ဂျက်ဖနာမြို့တွင် တည်ရှိသည့် ဟိုတယ်တစ်ခု ဖြစ်သည်။ အခန်း ၃၆ ခန်းပါဝင်ပြီး မြို့တော်၏ အချက်အချာ နေရာ၊ ဗစ်တိုးရီးယားလမ်းပေါ် ဂျက်ဖနာဆေးရုံမျက်နှာချင်းဆိုင်တွင် တည်ရှိသည်။ ၁၉၇၀ ခုနှစ်များတွင် ဟိုတယ်ကို ဆယ်စုနှစ်နှစ်ခုကြာ ဂျက်ဖနာကျွန်းဆွယ်ပေါ်၌ လွှမ်းမိုးချုပ်ကိုင်ထားခြင်း ခံခဲ့ရသည်။ ဟိုတယ်ကို ဒုတိယကမ္ဘာစစ်အတွင်း သီရိလင်္ကာစစ်တပ်က ၁၆ နှစ်ကြာ ပိုင်ဆိုင်ခဲ့သည်။ ၂၀၁၁ ခုနှစ်တွင် ပိုင်ရှင်ဖြစ်သူထံသို့ ပြန်လည်ပေးအပ်ခဲ့ပြီး ၂၀၁၂ ခုနှစ်တွင် ပြန်လည်ဖွင့်လှစ်ခဲ့သည်။

## သမိုင်း
ဟိုတယ်ကို ၁၉၇၀ တွင် Ayappan Sangaran က တည်ဆောက်ခဲ့သည်။ Ayappan Sangaran အိန္ဒိယလူမျိုးဖြစ်ကာ သီရိလင်္ကာသို့ ၁၉၂၈ တွင် ပြောင်းရွှေ့လာခဲ့သူ ဖြစ်သည်။ ဟိုတယ်၏ အမည်ကို Ayappan Sangaran က သူ သဘောကျသည့် နိုင်ငံချစ်မြတ်နိုးသူ Subhas Chandra Bose ၏ အမည်ကို ပေးခဲ့သည်။ ဂျက်ဖနာမြို့တွင် Sangaran  သည် ဆက်ဟက်ကဖေးနှင့် ရေခဲမုန့် အပါအဝင် စီးပွားရေးလုပ်ငန်းများစွာကို ပိုင်ဆိုင်သူ ဖြစ်သည်။ သူသည် ၁၉၇၀ ခုနှစ်များတွင် ရေခဲမုန့်စီးပွားရေးကို တစ်ဦးတည်းချုပ်ကိုင်ထားနိုင်သူ ဖြစ်သည်။ ခရီးသွားလာရေးဝန်ကြီးဌာနက အခန်း ၃၀ ပါဝင်သည့် ဟိုတယ်ကို အသိအမှတ်ပြုခဲ့ပြီး ဆယ်စုနှစ် ၂ ခုကြာအောက် ဂျက်ဖနာကျွန်းဆွယ်တွင် တစ်ခုတည်းသော ခရီးသွားဟိုတယ်အဖြစ် လုပ်ကိုင်ဆောင်ရွက်ခဲ့သည်။ နောက်ပိုင်းတွင် ဟိုတယ်၌ အခန်း ၁၅ ခန်းကို တိုးချဲ့ခဲ့သည်။

၁၉၉၅ ခုနှစ် အောက်တိုဘာလတွင် သီရိလင်္ကာစစ်တပ်သည် ဂျက်ဖနာကျွန်းဆွယ်ကို တမီကျားလွတ်မြောက်ရေးတပ်ဆီမှ ပြန်လည်သိမ်းပိုက်နိုင်ရန် စတင်တိုက်ခိုက်ခဲ့သည်။ ဤဟိုတယ်နှင့် ဂျက်ဖနာမြို့ရှိ အခြားသော ပြည်သူ့အဆောက်အဦများစွာတို့သည် ဒုက္ခသည်များအတွက် ခိုလှုံရာနေရာများ ဖြစ်လာခဲ့သည်။ ဂျက်ဖနာကို သီရိလင်္ကာစစ်တပ်ကို သိမ်းပိုက်ပြီးနောက်တွင် ဟိုတယ်ပါဝင်သည့် မြို့၏ အလယ်ဗဟိုကို လုံခြုံရေးတိုးမြှင့်ဇုံအဖြစ် သတ်မှတ်ခဲ့သည်။ ၁၉၉၅ ခုနှစ် ဒီဇင်ဘာလတွင် သီရိလင်္ကာစစ်တပ်သည် ဟိုတယ်ကို သိမ်းယူခဲ့သည်။ ထို့အပြင် မြို့အတွင်းရှိ အခြားသော အဆောက်အဦများကိုလည်း ထိုကဲ့သို့ပင် သိမ်းယူခဲ့သည်။ ဟိုတယ်သည် သီရိလင်္ကာစစ်တပ် ၅၁-၂ တပ်ဖွဲ့၏ ရုံးချုပ်ဖြစ်လာခဲ့သည်။ Sangaran သည် သူ၏ မိသားစုနှင့်အတူ အိန္ဒိယသို့ ပြောင်းရွှေ့ခဲ့သည်။ ဟိုတယ်ကို စစ်တပ်က ယူပြီးနောက် သုံးနှစ်အကြာတွင် Sangaran သည် သေဆုံးခဲ့သည်။

နော်ဝေငြိမ်းချမ်းရေးလုပ်ငန်းစဉ်အတွင်း သီရိလင်္ကာစစ်တပ်သည် ဟိုတယ်ကို ပိုင်ရှင်ထံသို့ ၂၀၀၃ ခုနှစ်အလယ်တွင် ပြန်လည်ပေးအပ်ရန် ကတိပြုခဲ့သည်။ သို့သော် ဤသည်မှာ ဖြစ်မလာခဲ့ပေ။ ပြည်တွင်းစစ်ပြီးဆုံးပြီး ၂ နှစ်အကြာ ၂၀၁၁ ခုနှစ် မတ်လတွင် စစ်တပ်သည် ဟိုတယ်ကို မိသားစုထံသို့ ပြန်လည်ပေးအပ်ခဲ့သည်။ ဟိုတယ်ကို ပြန်လည်ပြင်ဆင်ပြီးနောက်တွင် ၂၀၁၂ ခုနှစ် ဒီဇင်ဘာလ ၁၄ ရက်နေ့တွင် Sangaran ၏ သားများဖြစ်ကြသည့် S. Hariharan နှင့် S. Nimalaharanများနှင့် ဆက်ဟက်ခရီးသွားဟိုတယ်လီမီတက်တို့၏ ညွှန်ကြားအုပ်ချုပ်သူများ၏ အောက်တွင် ဟိုတယ်ကို ပြန်လည်ဖွင့်လှစ်ပေးခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ ဟိုတယ်များ
တဏှာကြွက်နို့ရောဂါ

**တဏှာကြွက်နို့ရောဂါ**သည် လူ့ကြွက်နို့ဗိုင်းရပ် (human papillomavirus) အကူးခံရသောကြောင့် ဖြစ်ပွားသော ရောဂါဖြစ်၏။ ကူးစက်ခံရခြင်း၏ ၉၀% ကျော် ၂ နှစ်ကျော်အထိ ငုပ်၍ ပွားနေတတ်ပြီး လက္ခဏာမပေါ်။ သို့ရာတွင် အချို့ဖြစ်စဉ်များ၌ ကြွက်နို့ထွက်ခြင်း၊ ကင်ဆာကျိတ်ထွက်ခြင်းများ တွေ့ရတတ်သည်။ ထိုအကျိတ်မှာလည်း အကူးခံရသော နေရာတွင် ပေါ်သည်။ သားအိမ်ခေါင်း မိန်းမကိုယ်ဝ မိန်းမကိုယ် လိင်တံ စအို ပါးစပ် အာခေါင်ပျော့ လည်ချောင်းတို့၌ မြစ်ပွားနာဖြစ်လာနိုင်ချေ များ၏။ သားအိမ်ခေါင်းကင်ဆာအားလုံးနီးပါးမှာ ဤဗိုင်းရပ်လက်ချက်ပင်။ ရောဂါသည် ၇၀% မှာ မျိုးကွဲ-၁၆ (HPV16) နှင့် မျိုးကွဲ-၁၈ (HPV18) တို့ကြောင့် ဖြစ်သည်။ အာခေါင်ပျော့ကင်ဆာ၏ ၉၀% မှာ မျိုးကွဲ-၁၆ ၏ စနက်တည်း။ လိင်အင်္ဂါကြွက်နို့နှင့် အူတွင်းကြွက်နို့တို့ ဖြစ်ခြင်းမှာ အထက်မျိုးကွဲနှစ်ခုကြောင့်ပင်။

ရောဂါဖြစ်စေသေော လူ့ကြွက်နို့ဗိုင်းရပ်သည် ကြွက်နို့ဗိုင်းရပ်မျိုးစုဝင်ဖြစ်သည်။ စာရင်းသွင်းပြီးသော အမျိုးပေါင်း ၁၇၀ ကျော် ရှိသည်။ ၄၀ ကျော်မှာ လိင်မှတဆင့် ကူးသည် (အရှေ့ရော အနောက်အပြင် ပါးစပ်ကိုလည်း စာရင်းတို့ရမည်)။ အရွယ်ငယ်စဉ် လက်တည့်စမ်းခြင်း၊ အဖော်တသိုက်နှင့် ပျော်ပိုက်ခြင်း၊ ဆေးလိပ်သောက်ခြင်းနှင့် ကိုယ်ခံအားစနစ် အားနည်းခြင်းတို့ကြောင့် ရောဂါရနိုင်ခြေ များသည်။ ရောဂါရပြီးနောက် အထက်ဖော်ပြပါအတိုင်း လိင်မှတဆင့် ပျံ့သည်။ ကိုယ်ဝန်သည်အမေမှ ဝမ်းထဲနေသို့ ကူးနိုင်သေးသည်။ အခြားကြွက်နို့များမှာ ကိုယ်ခန္ဓာအပြင်ဘက်ချင်း ထိတွေ့မှုကြောင့် ကူးသော်လည်း ဤတဏှာကြွက်နို့ဖြစ်စေသော လူ့ကြွက်နို့ဗိုင်းရပ်မှာ ထိုသို့ မကူး။ လိင်အင်္ဂါ၌ ဤရောဂါဖြစ်နေသူအား စစ်ဆေးရာ လက်ချောင်းထိပ်တွင်ပင် ဗိုင်းရပ်များ ရှိနေကြောင်း တွေ့ထားသည်။ လူ့ကြွက်နို့ဗိုင်းရပ်ကို သာမန် လက်ဆေးရည် ပိုးသတ်ဆေးတို့ဖြင့် မသတ်နိုင်။ ထို့ကြောင့် သဗ္ဗဒါနံ (fomites) တို့မှတဆင့် ကူးတော့သည်။ လူတဦးတွင် လူ့ကြွက်နို့ပိုး တမျိုးထက်မက ရှိနိုင်သည်။ ဤပိုးသည် လူကိုသာ ကူးသည်။

ရောဂါအများစုကို ကာကွယ်ဆေးများဖြင့် တားနိုင်သည်။ ထိရောက်စေရန် ရောဂါမရမီကပင် ကာကွယ်ဆေးထိုးထားသင့်ပြီး လက်တည့်မစမ်းသေးသော ၉-၁၃ အရွယ်ကို သင့်လျော်သည်ဟု အကြံပြုကြသည်။ သားအိမ်ချောင်းကင်ဆာ ဆေးစစ်ခြင်းလုပ်ပါက မူမမှန်ဆဲများကို စောစီးစွာတွေ့နိုင်ပြီး တင်ကြိုကုသနိုင်သည်။ ဆေးစစ်ခြင်းသည် သားအိမ်ချောင်းကင်ဆာရခြင်းနှင့် ၎င်းကြောင့်အသက်ဆုံးများကို လျော့ကျစေသည်။ လိင်ကြွက်နို့ကိုလည်း ဖယ်ဖြတ်ကုသနိုင်သည်။

လူတိုင်းလူတိုင်း အသက်အရွယ်တချိန်ချိန်၌ လူ့ကြွက်နို့ပိုး အကူးခံရသည်။ လိင်မှတဆင့်ကူးသည်မှာ အဓိကဖြစ်၏။ ၂၀၁၈ ခု၌ တကမ္ဘာလုံးတွင် သားအိမ်ချောင်းကင်ဆာရောဂါသည် ၅၆၉၀၀၀ တွေ့ပြီး ၃၁၁၀၀၀ ယောက် သေခဲ့သည်။ အသေများသည်မှာ ဆေးမစစ်နိုင် ဆေးမကုနိုင်သော လူဆင်းရဲနိုင်ငံများတွင်ဖြစ်သည်။ အမေရိကန်၌ တနှစ်လျှင် ၃၀၇၀၀ မျှ ဤရောဂါဖြစ်သူ ရှိနေသည်။ အကြမ်းဖျင်းအားဖြင့် အရွယ်ရောက်ပြီးသား အထန်သမားတို့၏  ၁% မှာ လိင်အင်္ဂါ၌ ကြွက်နို့ပေါက်တတ်သည်။ သို့သော် ၁၉၀၇ ခုမတိုင်မီအထိ ဗိုင်းရပ်ကြောင့်ဖြစ်သည်ဟု မသိခဲ့ကြ။

ကဏ္ဍ:ကာကွယ်ဆေးဖြင့် ကြိုတင်ကာကွယ်နိုင်သောရောဂါများ
နတ်ကျုံးရေတံခွန်

**နတ်ကျုံးရေတံခွန်** သည် မန္တလေးတိုင်းဒေသကြီး၊ ပြင်ဦးလွင်မြို့၊ ဒီဇင်ဘာခြံနှင့် ပြင်ဦးလွင်မြို့ပြင်တိုးဂိတ်အနီး၊ ရန်ကုန်ကျောင်း တောရဘုန်းတော်ကြီးကျောင်းပရိဝုဏ်အတွင်းတွင် တည်ရှိသည့် ရေတံခွန်ဖြစ်သည်။ ရန်ကုန်ကျောင်းကျောင်းဝင်းအတွင်းတွင် တည်ရှိသဖြင့် "ရန်ကုန်ကျောင်းရေတံခွန်" ဟုလည်း ခေါ်ကြသည်။

## ကိုးကား
ကဏ္ဍ:မြန်မာနိုင်ငံရှိ ရေတံခွန်များ
ကဏ္ဍ:ပြင်ဦးလွင်မြို့